Zid ćutanja o Crnogorskoj pravoslavnoj crkvi u Srbiji - Istok\nMinistarstvo pravde Republike Srbije nije odgovorilo na pitanje Radija Slobodna Evropa vezano za status Crnogorske pravoslavne crkve u Srbiji.\nMihajlo Miletić kaže da, kao pripadnik crnogorske nacionalne manjine i vernik CPC, osim povremenih napada na društvenim mrežama, nema nikakvih drugih problema, ali da svaki put kada nosi slavski kolač u hram Srpske pravoslavne crkve (SPC) oseća blagu zebnju da mu lokalni paroh ne zameri što se izjašnjava kao vernik CPC.\nCPC ne priznaje nijedna kanonska crkva, ali ima podršku Kijevske patrijaršije. CPC ima podršku dela političke elite u Crnoj Gori i tvrdi vlasništvo nad mnogim crkvama i manastirima koje SPC smatra svojim. Sukob CPC i SPC traje godinama.\nPoslednji u nizu desio se u septembru, prilikom ustoličenja mitropolita SPC Joanikija u manastiru na Cetinju, koje se takođe smatra sedištem Crnogorske pravoslavne crkve.\nDogađaj je bio organizovan uz angažovanje jakih policijskih snaga zbog protesta u kojima je povređeno oko 60 osoba.\nUdruženje „Crnogorski elektori Srbije”, koje okuplja pripadnike crnogorske nacionalne manjine u Srbiji upravo je završilo monitoring društvenih mreža sa fokusom na položaj crnogorske nacionalne manjine i vernika CPC u Srbiji.\nRSE je rečeno da su njegovi rezultati u najmanju ruku zabrinjavajući i upozoravajući.\nIstraživanje je rađeno posle sukoba izazvanih ustoličenjem mitropolita Joanikija u Crnoj Gori.\nOd 30.000 impresija o Crnogorcima u Srbiji, više od 75 odsto je negativno\n– pokazao je monitoring društvenih mreža sa fokusom na položaj crnogorske nacionalne manjine i vernika CPC u Srbiji.\n„Od 30.000 impresija o Crnogorcima u Srbiji, više od 75 odsto je negativno. To pokazuje kakvo se javno mnjenje formira i u kakvoj atmosferi živimo. Naravno da će u takvoj atmosferi i normalni ljudi da kažu pa šta vi Crnogorci još hoćete. To može imati žestoke i loše posledice”, kaže Mihajlo Miletić, koji je i član tog udruženja.\nMiletić ocenjuje i da je “vera nadnacionalna” i da pravoslavci i u Srbiji i u Crnoj Gori, ili negde drugde, mogu da se zajedno mole u svakoj pravoslavnoj crkvi i da ne bi trebalo da se u XXI veku zbog crkve dele i svađaju.\n“Nažalost, mnogo je i onih koji ne misle tako”, kaže on.\nMiletić kaže da je za njega, Crnogorca koji je rođen i živi u Srbiji, važnije pitanje kako će se događaji u Crnoj Gori reflektovati na odnose dva naroda koja bi, kako ističe, trebalo da se najviše paze, vole i oslanjaju jedni na druge.\n„Sva ova događanja imaju loše posledice na odnose dve države i dva naroda i to je pitanje koje treba da nas sve najviše brine”, kaže Miletić i dodaje da je jedan od uzročnika sadašnjeg stanja u Srbiji i u Crnoj Gori odsustvo dijaloga na svim nivoima.\n„Kultura dijaloga je potpuno zapostavljena i došli smo u situaciju da nemamo dijaloga ni na jednu društvenu temu, ma koliko da je ona važna”, kaže Miletić.\nCrnogorska pravoslavna crkva nije upisana u Registar koji vodi Ministarstvo pravde Srbije.\nU vojvođanskom mestu Lovćenac, koje se smatra „prestonicom” crnogorske dijaspore, u leto 2008. godine položen je kamen temeljac na hramu Crnogorske pravoslavne crkve (CPC) Svetog Ivana Crnojevića. Početak radova osveštao je mitropolit Mihailo, poglavar CPC.\nTada je CPC u Srbiji imala dve eparhije – u Novom Sadu i Lovćencu, jednog sveštenika i oko hiljadu vernika. Međutim, izgradnja hrama u Lovćencu, mestu u kome većinu stanovništva čine Crnogorci, nije odmakla dalje od kamena temeljca, CPC više nema sveštenika, a ne zna se ko su starešine nekadašnjih eparhija.\nJedina opština u Srbiji u kojoj se govori crnogorski\nLovćenac je mesto u opštini Mali Iđoš, 140 kilometara severno od Beograda. To je jedina opština u Srbiji u kojoj je crnogorski jezik u službenoj upotrebi, ravnopravno sa mađarskim i srpskim.\nU Lovćencu živi oko 3.500 stanovnika od kojih su oko 2.000 Crnogorci. Oni su zadržali svoje običaje, kulturu i tradiciju, skoro svi pišu i govore na crnogorskom jeziku, ali uglavnom izbegavaju da govore o Crnogorskoj pravoslavnoj crkvi i njenim odnosima sa Srpskom pravoslavnom crkvom u Srbiji.\nNenad Stevović, predsednik Udruženja Crnogoraca Krstaš u Srbiji, koji je pokretač i pokrovitelj svih akcija u Lovćencu, uključujući i izgradnju hrama, nije odgovarao na pozive i SMS poruke RSE o položaju vernika CPC u Vojvodini i prekidu radova na izgradnji crkve u tom mestu.\nU Nacionalnom savetu Crnogorske nacionalne manjine RSE je istaknuto da verska pitanja nisu u delokrugu rada nacionalnih saveta i, kako je rekla Lidija Kilibarda, zadužena za kontakte sa medijima, ni predsednik Dragoljub Milović, ni njegov zamenik Ljubiša Simović „u ovom trenutku nisu u prilici da govore o tim pitanjima”.\n„To je isuviše osetljiva tema u ovom teškom trenutku u kome se nalazi naša crkva i ovde i u Crnoj Gori. Obični ljudi se plaše da se mržnja među vernicima dve crkve iz Crne Gore ne prenese ovde, a naši politički predstavnici i, uopšte javne ličnosti, se plaše da se ne zamere nekome iz vlasti u Beogradu i na Cetinju. Mislim da se sve vrti oko para i vlasti, zbog kojih se zloupotrebljavaju i vera i nacija i narod”, kaže Crnogorac iz Lovćenca koji je insistirao da ostane anoniman.\nGoran Kaluđerović, predsednik Udruženja „Polis” iz Vrbasa u blizini Lovćenca u Vojvodini, koje okuplja filozofe, sociologe i politikologe, smatra da aktuelna verska polarizacija između vernika kanonski nepriznate Crnogorske pravoslavne crkve i Srpske pravoslavne crkve u Crnoj Gori može imati dugoročne negativne posledice i u sredinama u Srbiji sa pretežno crnogorskim stanovništvom.\n„Sigurno je da određeni broj građana u Srbiji, a posebno u Vojvodini, koji se osećaju kao Crnogorci, kao takvi žele da imaju svoj religijski identitet preko CPC. Ja ne znam da li u ovom trenutku u Srbiji, a i u Vojvodini postoji ijedan hram CPC, a mislim da ne postoji. Takođe je aktuelno i pitanje ljudskih resursa, odnosno sveštenika koji bi crnogorski verski identitet širili u Vojvodini”, kaže Kaluđerović za RSE\nOn dodaje da ne zna zašto je to tako, ali da je ubeđen da sve probleme te vrste treba da rešavaju SPC i CPC “u duhu bratske ljubavi i bez mešanja politike”.\n„Ideja da se bude ono što se hoće u identitetskom smislu ne bi trebalo da bude prepreka da se svako verski slobodno izražava i u Srbiji i u Crnoj Gori, ali očigledno je da svaki oblik identitetske samosvojnosti izaziva otpor onih kojima su reči demokratija, ljudska prava, sloboda i sloboda verskog izražavanja potpuno strane i nerazumljive”, naglasio je Kaluđerović.\nSagovornik RSE smatra da bi se jačanje verske netolerancije i dalja polarizacija među vernicima iste crkve u Srbiji i Crnoj Gori moglo preduprediti tolerantnijim pristupom problemima nacionalne i verske autentičnosti.\n„Sve što se sada događa na tom planu je plod potrebe da se ima ta vrsta autentičnosti, koja će se zatvoriti u nacionalne okove u kojima će se crkveno i nacionalno identifikovati.”\nMihajlo Miletić kaže da, kao pripadnik crnogorske nacionalne manjine i vernik CPC, osim povremenih napada na društvenim mrežama, nema nikakvih drugih problema, ali da svaki put kada nosi slavski kolač u hram SPC (na fotografiji Hram Svetog Save u Beogradu) oseća blagu zebnju da mu lokalni paroh ne zameri što se izjašnjava kao vernik CPC.\nKo postoji po srpskom zakonu?\nMinistarstvo pravde Republike Srbije nije odgovorilo na upit RSE sa pitanjima vezanim za status Crnogorske pravoslavne crkve u Srbiji.\nUstav Republike Srbije garantuje slobodu veroispovesti i pravo na promenu vere, kao i jednakost svim verskim grupama. Ustav zabranjuje uspostavljanje državne religije i podsticanje verske mržnje.\nZakon predviđa poseban tretman za sedam tradicionalnih crkava, a u tu grupu svrstane su Srpska pravoslavna crkva, Rimokatolička crkva, Slovačka evangelistička crkva u Srbiji, Reformatska hrišćanska crkva u Srbiji, Evangeličko hrišćanska crkva u Srbiji, Islamska zajednica i Jevrejska zajednica.\nPrema zakonu, tradicionalne crkve su oslobođene poreskih obaveza i imaju pravo da obavljaju verske službe u vojsci.\nSamo registrovane crkve mogu da grade nove bogomolje, da poseduju imovinu, da se prijave za restituciju imovine, da dobijaju sredstva od države za svoje aktivnosti.\nCena od 270 dolara za 1000 kubika gasa za prvih šest meseci naredne godine je dobra vest za privredu Srbije, saglasni su mnogi. Portparol ruskog ... Read More\nNEWER POSTPCR-biznis u Republici Srpskoj\nOLDER POSTFirme uzele državnu pomoć, a zaradile milione više nego prije pandemije


Turistička mapa Šopinga Venecije - KASADOO\nTuristička mapa Šopinga Venecije\nNa ovoj mapi možete naći lokacije popularnih šoping zona i velikih tržnih centara u Veneciji. Mapa nudi mogućnost da se pregledaju šoping zone koje su blizu jedna drugoj i da se odaberu radnje koje posetioci žele da posete na osnovu svojih ineteresovanja. S obzirom da Venecija predstavlja jednu od najposećenijih destinacija Italije može se reći da ne zaostaje ni po pitanju mode i šopinga za drugim centrima. U Veneciji posetioci mogu naći luksuzne radnje najprestižnijih svetskih modnih kuća, poznate italijanske brendove, manje poznata lokalna imena koja prodaju proizvode viskog kvaliteta, popularne maloprodajne lance, velike tržne centre, ogroman broj prodavnica koje prodaju maske i suvenire itd.\nKako biste sagledali sve turističke atrakcije u Veneciji savetujemo vam da kliknete na mapu na stranici Venecije. Na ovaj način ćete moći da pregledate lokacije svake znamenitosti, muzeja, šoping zona, zona noćnih izlazaka itd., kao i da pogledate njihovu udaljenost od vašeg trenutnog smeštaja. Ove mape su napravljene kako bi vam olakšale planiranje putovanja i donošenje odluke koje atrakcije možete posetiti u zavisnosti od vaših želja i rasploživog vremena.


„Gugl” je u operativnom sistemu „vindouz” otkrio ranije nepoznatu rupu u softveru. O tome je 21. oktobra obavestio „Majkrosoft”, a u ponedeljak, posle samo deset dana, i čitavu javnost, što je, kako je ocenio „Gardijan”, prilično iznerviralo kompaniju iz Redmonda.\nProizvođač „vindouza” tvrdi da su preuranjenim otkrivanjem korisnici dovedeni u potencijalnu opasnost jer još nema tzv. zakrpe tj. rešenja za problem.\nU utorak su najavili da ono stiže sledećeg utorka i istovremeno saopštili da su propuste u „vindouzu” već zloupotrebili „hakeri povezani sa stranim vladama”.\nTeri Majerson, potpredsednik odeljenja za „vindouz” i uređaje, tvrdi da je hakerska grupa, koju njegova kompanija naziva „Stroncijum”, a neki drugi stručnjaci „Fensi medved”, u napadima koristila fišing prevaru (slanje mejla sa zaraženim linkom) i zloupotrebila bezbednosne rupe u „vindouzu” i programu „adobi fleš”.\nOn ne pominje konkretno Rusiju niti napade na centralu američke Demokratske stranke (DNC), ali zapadni mediji podsećaju da je „Stroncijum” grupa koja se povezuje sa upadom u računarski sistem DNC.\nAmerički zvaničnici su optužili Rusiju za hakerski napad na Demokratsku stranku i još neke važne ljude u Vašingtonu, što je zvanična Moskva negirala.\n„Majkrosoft” je prošle godine objavio da je „Strocijum” aktivan od 2007. godine i da je primarno zainteresovan za osetljive podatke o važnim metama (vlade, diplomate, vojsku, novinare, političke savetnike), a ne za finansijsku korist.\nPropust otkriven u „vindouzu” omogućava hakerima da pristupe onome na šta nemaju pravo i, kako tvrdi „Gugl”, već su ga aktivno zloupotrebljavali.\nZbog toga je ova kompanija proglasila rupu za „posebno ozbiljnu” i dala „Majkrosoftu” rok od samo deset dana da je zakrpi.\nRazlozi su delom preventivne, a delom kaznene prirode: da omogući onima koji koriste starije verzije„vindouza” da budu svesni rizika, ali i da javno prekori „Majkrosoft” zbog nedovoljno brze reakcije.\nOvo nije prvi nesporazum „Gugla” i „Majkrosofta” zbog kratkih rokova koje džin pretrage daje za rešavanje bezbednosnih propusta, podsetio je „Gardijan”.\nProšle godine „Gugl” je objavio detalje na internetu 90 dana pošto je obavestio „Majkrosoft”, samo nekoliko nedelja pre nego što je ova kompanija planirala da objavi zakrpu.\nU tom slučaju ove kompanije su se složile da propust nije kritičan, pa je „Majkrosoft” odlagao stvar do redovnog ažuriranja operativnog sistema. „Gugl”, međutim, nije hteo da odstupi od zadatog roka.\nNeki u „Majkrosoftu” su povodom tog slučaja komentarisali da je odluka „Gugla” bila manje stvar principa, a više namerno tužakanje.


Brnabić najavila pomeranje EPK sa 2021. na 2022. godinu | (Vesti - 15.06.2020) Novi Sad\n15.06.2020 u 21:16h\nBrnabić najavila pomeranje EPK sa 2021. na 2022. godinu\nGradonačelnik Novog Sada Miloš Vučević, predsednica Vlade Republike Srbije Ana Brnabić i direktor Fondacije "Novi Sad – Evropska prestonica kulture" Nemanja Milenković obišli su Kreativni distrikt u Kineskoj četvrti.\nTom prilikom predstavljeni su dosadašnji rezultati i koncept mreže kulturnih stanica, kao jedinstvenog modela decentralizacije kulture u Novom Sadu.\n– Vodimo policentričnu kulturnu politiku, otvaramo kulturne stanice po celom gradu i u prigradskim naseljima. Ovaj prvi završeni objekat u Distriktu namenjen je OPENS-u koji je odlično realizovao svoje programe u godini titule. Nastavićemo dalje istom snagom da ulažemo u očuvanje kulturnog i industrijskog nasleđa, ali i u nove sadržaje, jer cilj je da naša deca ostanu ovde – naglasio je gradonačelnik Vučević.\n– Trudila sam se da kulturu, inovacije i stvaralaštvo stavim u fokus rada Vlade, jer bez toga nema uspešne zemlje. Ponosna sam što smo završili radove na Narodnom muzeju i Muzeju savremene umetnosti u Beogradu, na uređenju Galerije Matice srpske u Novom Sadu i obnovi Narodnog pozorišta u Vranju. Mi smo jedina Vlada u istoriji Srbije koja je uzela kredit za ulaganje u infrastrukturu u kulturi. Od Razvojne banke Saveta Evrope uzeli smo 20 miliona evra za unapređenje kulturne infrastrukture, i to je jasan signal mladima kako želimo da naša zemlja izgleda. Po modelu projekta "Novi Sad – Evropska prestonica kulture" Vlada pokreće novi projekat Nacionalne prestonice stvaralaštva. U narednim godinama biraćemo grad ili opštinu koji će biti Nacionalna prestonica stvaralaštva, pa ćemo ulagati u te sredine, da ostane legat u celoj Srbiji. Cilj nam je da decentralizujemo stvaralaštvo i kulturu, pa će za tu titulu moći će da konkurišu svi, osim Novog Sada i Beograda. Plan je da krajem ove godine objavimo poziv da gradovi i opštine konkurišu sa programima, a sam projekat bi bio realizovan 2023. godine, jer će verovatno doći do pomeranja Evropske prestonice kulture sa 2021. na 2022. godinu, zbog krize izazvane pandemijom – rekla je Ana Brnabić i najavila da će od prvog septembra ove godine u gimnazije biti uvedena specijalizovana umetnička odeljenja.\n– U Aplikacionoj knjizi za EPK, obećali smo tri kulturne stanice, a danas sto posto garantujemo da će ih biti osam u Novom Sadu, a verovatno i više. Kulturne stanice su potreba zajednice, a preko njih ćemo pružiti snažnu podršku novosadskim umetnicima kroz programe, pozive i konkurse. Priča kreće sa festivalom Neo, neklasičnim festivalom klasične muzike, kada će se novosadski muzičari predstaviti građanima u kulturnim stanicama širom grada. Potom slede programi i iz drugih oblasti umetnosti, a za mesec dana biće formiran sajt na kojem će sve te aktivnosti biti objedinjene, te će zainteresovani moći da se informišu i odaberu sadržaje za sebe – izjavio je Nemanja Milenković.\n27.11.2020. - Za obnovu Podgrađa i Petrovaradinske tvrđave u 2021. godini biće izdvojeno 300 miliona dinara (FOTO)\nPovezane teme Ana Brnabić epk 2021 gradonačelnik Novog Sada Miloš Vučević kineska četvrt novi sad kulturne stanice Nemanja Milenković Novi Sad 2021 – Evropska prestonica kulture opens distrikt


Delta siti u Ljubljani do 2010. - Retail Serbia\nOtvaranje ovog objekta je planirano za 2010. godinu, kada Deltin parner Grep izgradi Stožice po idejnom projektu Delte koja će zatim otkupiti tržni centar.\nPreduogovor su potpisali predstavnici Grepa Uroš Ogrin i Delta ril estejta (Real Estate) Dejan Račić, uz prisustvo gradonačelnika Ljubljane Zorana Jankovića i vlasnika Delte Miroslava Miškovića, koji su izrazili zadovoljstvo zbog sklapanja posla.\nVlasnik Delte Mišković je u izjavi agenciji Beta prokomentarisao poslovni uspeh svoje firme rečima "srećan sam i mislim da je veoma značajno da je Delta stigla u Sloveniju".\nMišković je istakao da je ulazak na slovenačko tržište veliki trenutak za Deltu i da je izgradnja centra jedna od najvećih investicija te kompanije.\nPredstavnik Delta ril estejta Dejan Račić najavio je da će se tržni centar verovatno zvati Delta siti.\nGradonačelnik Ljubljane i bivši predsednik uprave Merkatora Zoran Janković rekao je da je "ulazak Delte u Evropsku uniju (EU) odnosno u Sloveniju izuzetno važan i za Ljubljanu i za Sloveniju, a posebno za Srbiju".\n"Gospodin Mišković time prihvata standarde EU, ušao je sa najboljom ponudom" za izgradnju najvećeg trgovačkog centra u regionu za 242,5 miliona evra, dodao je on.\nDelta posluje u Ukrajini, Rumuniji, Bugarskoj, Albaniji, Bosni i Hercegovini i Crnoj Gori, a u Sloveniju ulazi kao druga firma iz Srbije, pošto je Komtrejd (ComTrade) nedavno kupio slovenački Hermes Softlab.


Vulin: Dok je Vučića i Pokreta socijalista, Srbija nikad neće ući u NATO – Tutin Press\nVulin: Dok je Vučića i Pokreta socijalista, Srbija nikad neće ući u NATO\nARANÐELOVAC – Predsednik Pokreta socijalista Aleksandar Vulin poručio je danas u Aranđelovcu da, dok Aleksandar Vučić vodi Srbiju i dok je Pokret socijalista deo vladajuće većine, Srbija nikad neće ući u NATO.\nNa osnivanju odbora PS i predizbornom skupu u tom gradu, Vulin je kazao da su na predstojećim izborima suočeni sa ljudima bogatijim od države, koju su do 2012. godine pljačkali i krali, saopštio je Pokret socijalista.\n“Srbija kao i mnogo puta do sada odlučuje hoće li da služi strancima ili da o svojoj budućnosti odlučuje sama. Hoćemo li da prestanemo sa politikom samostalne, uspravne, nezavisne Srbije i da se vratimo tamo gde nas je petooktobarski ološ gurnuo, u doba pljačkaške privatizacije, u doba služenja strancima, u doba napuštanja Srba gde god da žive, odgovor je na nama. Hoćeno li u NATO ili vojnu neutralnost. Hoćemo li da priznamo Kosovo ili da se tvrdo borimo za Kosovo u sastavu Srbije. Hoćemo li da priznamo genocid u Srebrenici ili ćemo da sačuvamo Republiku Srpsku, odgovor je na nama”, poručio je Vulin.\nOn je kazao da zbog naše dece vredi imati samostalnu državu.\n“Dok Aleksandar Vučić vodi Srbiju, dok je Pokret socijalista deo vladajuće većine, nikada Srbija neće ući u NATO pakt, nikada. I nikada srpski vojnik neće činiti drugima zlo koje je činjeno nama. Nedam srpskog vojnika da mu komanduju stranci. Zbog naše dece vredi imati samostalnu državu. Da nije predsednik Vučić zbog naše dece vodio samostalnu politiku danas ne bismo imali gas, jer bismo Ruskoj federaciji uveli sankcije, danas ne bismo imali vojsku, jer bismo je predali na upravu strancima, danas ne bismo imali državu, jer bismo je predali i poklonili onima koji su jači od nas. Zbog naše dece sve vredi i sve ima smisla”, istakao je predsednik Pokreta socijalista.\nVulin je još jednom podvukao da Pokret socijalista nikada neće menjati stranu i biti sa, kako kažem, petooktobarskim ološem koji bi da Srbiju gurne u NATO.\n“Kao predsednik Pokreta socijalista vam kažem da dok ja vodim Pokret socijalista mi ćemo biti saborci Srpske napredne stranke i Aleksandra Vučića. Dok ja vodim Pokret socijalista mi nećemo menjati stranu. Ima partija, ima ljudi koji mogu svuda i sa svima, ima onih koji vole sebe da zovu političkim mudracima, ali zato što se ničega ne stide, pa mogu sa svima, a ja vam kažem Pokret socijalista nikada sa petooktobarskim ološem neće praviti ni koaliciju ni savez. Sa onima koji su palili skupštinu, sa onima koji su nas predavali NATO paktu, sa onima koji su Hagu izručivali naše vojnike, naše generale, naše predsednike, sa onima koji su sproveli pljačkašku privatizaciju, sa njima nikada. Ništa ne može da nas natera da postanemo deo onih koji bi uz NATO pakt, nikada uz pobegulje kao što je Ponoš i uz NATO pakt, nikada”, poručio je Vulin.\nNarodni poslanik Srpske napredne stranke Milosav Milojević iskazao je zahvalnost predsedniku PS-a Vulinu na doslednoj borbi za interese Srbije.\n“Posvećenost koju iskazujete u borbi za bolju i uspešniju Srbiju vredna je svakog poštovanja i divljenja”, kazao je Milojević i istakao da su novi vrtići, škole i nova infrastruktura u Aranđelovcu rezultat odgovorne politike koju vodi predsednik Srbije Aleksandar Vučić “Srbija je najveće gradilište u Evropi i zemlja privrednog rasta zahvaljujući politici Aleksandra Vučića”, istakao je poslanik SNS-a Milojević.\nNa skupu Pokreta socijalista u Aranđelovcu predstavljeni su članovi opštinskog odbora, a za predsednika odbora izabran je Petar Jerinić, saobraćajni inženjer.\nTags: Velika SrbijaVulin\nOTKRIVAMO HOROR PORUKE o sudbini djevojke zlostavljane na Palminim žurkama


Zbog lošeg vremena avioni umesto u Beograd sleteli u Niš\nPočetak/Servisne informacije/Zbog lošeg vremena avioni umesto u Beograd sleteli u Niš\nFoto: Aerodrom Niš Konstantin Veliki; zvanična fejsbuk stranica\nZbog složenih meteo uslova na aerodromu u Beogradu, četiri aviona kompanije „Er Srbija“ u toku noći sleteli su na Aerodrom „Konstantin Veliki“, saopštili su na zvaničnoj fejsbuk stranici niškog aerodroma.\nKako navode, četiri aviona „Er Srbije“ leteli su iz Zagreba, Ljubljane, Venecije i Beča.\n„Putnici su zbrinuti u skladu sa procedurama pomenute avio kompanije“, poručuju iz Aerodroma „Konstanin Veliki“.\nAerodrom Konstantin Veliki Air Serbia Avioni Letovi


novembar 8, 2018 - PPmedia\nDay: novembar 8, 2018\nRIK proglasio konačne rezultate: Najviše glasova Bošnjaka dobilo Samoopredelje\nRepublička izborna komisija (RIK) utvrdila je večeras konačne rezultate na izborima za Nacionalne savete nacionalnih manjina, održanim u nedelju, 4. novembra. Na izborima za Bošnjačko nacionalno veće (BNV) pravo glasa imalo je 106.328 birača, od kojih je 22.141 glasalo za listu “Samoopredeljenje – dr Sulejman Ugljanin”. Ta lista imaće 14 od 35 članova BNV-a, dok […]\nadminpp033 Nema komentara novembar 8, 2018 11:28 pm\nZavršena rekonstrukcija vrtića u starom delu Priboja\nZavršena je rekontrukcija vrtića u starom delu Priboja koji radi u okviru PU “Neven”. Ovaj projekat je realizovan iz pomoć Ministarstva privrede, ali i lokalne samouprave koja je iz budžeta izdvojila polovinu finansijskih sredstava. “Na ovu rekonstrukciju smo čekali 43 godine, deca su oduševljena novim izgledom objekta, ali i samim završekom radova jer su zbog […]\nadminpp033 Nema komentara novembar 8, 2018 5:12 pm\nAmerička kompanija MHT Produkt, predstaviće uskoro novi model pametnog sata ( W -11 Smart watch) , sa softverom koji će biti urađen u Srbiji. „Očekujemo da će se naš proizvod za manje od mesec dana naći u prodaji, a biće ponuđen i kupcima u Srbiji”, istakla je za GZS, Jasna Petrović, menadžer te američke kompanije […]\nadminpp033 Nema komentara novembar 8, 2018 4:46 pm\nadminpp033 Nema komentara novembar 8, 2018 2:45 pm\nDrugovi ruše odbranu Kristininog ubice\nDvojica prijatelja Miloša Srebrića zvanog Flekica, optuženog da je maja prošle godine na benzinskoj pumpi u Velikom Mokrom Lugu ubio radnicu Kristinu Kaplanović (20), biće glavni svedoci protiv njega na predstojećem suđenju, saznaju “Novosti”! Oni su potpisali sporazum sa tužilaštvom priznavši da su znali da je Srebrić ubio devojku i da im je on lično […]\nadminpp033 Nema komentara novembar 8, 2018 10:26 am


Aleksić: Ekspoze Ane Brnabić je fikcija i početak predizborne kampanje - Ozonpress :: internet portal\nTag: Aleksić, Brnabić, ekspoze\n– Mislim da će biti izbori biti i mnogo pre aprila 2022. godine, za kada ih je Vučić najavio. Na opoziciji je da se priprema da kao da će učestvovati na izborima, ali ako se ne stvore uslovi za fer i slobodne izbore, zašto bismo na njima učestvovali – rekao je Aleksić televiziji N1.\n– Govore o novim ministrima, a od 2012. godine promenjen je 61 ministar u pet vlada, što znači da je menjano 12 ministara po vladi, a govore o kontinuitetu, rastu i razvoju i zato se u to ne može verovati – dodao je Aleksić.\n– Vlada je nastala na osnovu lažnih i nelegitimnih izbora, parlament Srbije je, pored beloruskog, jedini bez opozicije u Evropi, pa će i vlada biti nelegitimna – rekao je Aleksić.\n– Kriminal je stavio šapu na Vladu Srbije tako što su kriminalne grupe pod kontrolom režima, droga se proizvodi na ’Jovanjici’, otvorene su afere ’Telekom’, ’Krušik’… a kriminalci su u bliskim kontaktima sa čelnicima režima – rekao je Aleksić.\n– Samo ove nedelje idemo u Šabac, Zaječar, Knjaževac i Rumu. Planiramo da do polovine sledeće godine pokrijemo celu Srbiju kontrolorima biračkih mesta, a sa kolegama iz opozicije razgovaramo o dijalogu o fer izbornim uslovima, a videćemo da li ćemo na kraju i izaći na izbore – rekao je Aleksić.\n– Oročena vlada je dokaz uspešnosti bojkota. Napadi na predsednika Narodne stranke Vuka Jeremića i druge opozicione lidere pokazuju da režim zna ko je prava opozicija – rekao je Aleksić.\n– Ključni zahtev u dijalogu za Narodnu stranku biće otvaranje RTS-a i zastupljenost opozicije u programima javnog servisa koji finansiraju svi građani, pa i oni koji ne podržavaju vlast i oni imaju pravo da čuju svoje predstavnike. Tražićemo i razdvajanje predsedničkih i parlamentarnih izbora, a u toku je formulisanje drugih zahteva u saradnji sa kolegama iz opozicije – zaključio je Aleksić.


Podignuta optužnica za ratni zločin u Suvoj Reci\nTužilaštvo za ratne zločine podiglo je optužnicu protiv osmorice pripadnika posebnih jedinica policije i državne bezbednosti za ratni zločin protiv civilnog stanovništva u Suvoj Reci 1999. godine.\nReč je o optužnici za slučaj poznat kao masovna grobnica u Batajnici u koju je iz Suve Reke u maju 1999. godine prebačeno 48 ubijenih članova porodice Beriša i to je prva optužnica za zločine na Kosovu protiv policijskih čelnika pred domaćim pravosuđem.\nPrvooptuženi je pomoćnik komandanta Žandarmerije Radoslav Mitrović, a portparol Tužilaštva za ratne zločine Bruno Vekarić smatra da je činjenica da se radi o visoko pozicioniranim policajcima veoma važna i da s ovim postupkom počinje i otvaranje delikatnog slučaja Batajnica i suočavanje Srbije sa svojom prošlošću.\nMarović veruje da će Mladić biti uhapšen\nSuočavajje s prošlošću trebalo bi da dovede i do isporučivanja Haškom tribunalu generala Ratka Mladića, optuženog za ratne zločine u Bosni i Hercegovini. Predsednik Srbije i Crne Gore Svetozar Marović izrazio je uverenje posle razgovora sa bugarskim predsednikom Georgi Prvanovom, da Vlada Srbije čini sve da pronađe i izruči Ratka Mladića, ali je i upozorio da za te napore sada postoji samo jedan dokaz - rezultat.\nVlasti u Beogradu uhapsile su kapetana bojnog broda u penziji Ratka Vučetića zbog sumnje da je umešan u skrivanje generala Mladića, a predsednik Saveta za saradnju s Haškim sudom Rasim Ljajić izjavio je da je došlo do izvesnih pomaka u potrazi i zatim naglasio da konačni cilj nisu jataci, već Ratko Mladić i na osnovu toga će Evropska komisija proceniti ima li napretaka u saradnji s Haškim tribunalom.


SLEDI ZAVRŠNICA NA NOVOGODIŠNJEM TURNIRU – ВОЈВОЂАНСКE\nSLEDI ZAVRŠNICA NA NOVOGODIŠNJEM TURNIRU\nZjaja 04/01/2020\tMali fudbal\nPredstojećeg vikenda Novogodišnji turnir u malom fudbalu nudi bogat program u subotičkoj Hali sportova, navodi subotica.info. Turnir je stigao do uzbudljivih polufinalnih utakmica koje su na programu u nedelju 5. januara a 4. januara počinje i dečiji Novogodišnji turnir koji će ove godine okupiti čak 14 ekipa u dve starosne kategorije.\nNajviše pažnje privlače polufinalne utakmice koje će se odigrati u nedelju 5. januara po sledećem rasporedu:\n17:00 NTM Čikerija – Lampone Meridian\n18:00 Šeki Enterijeri Real Impeks – Bemix\nPobednici ovih susreta igraće u finalu za nagradni ček od 400.000 dinara a poraženi će se naći u borbi za treće mesto za 50.000 dinara. Finalni dan je predviđeno da se održio 11. januara.\nSve je veće interesovanje i za Dečiji turnir koji počinje u subotu 4. januara i to za generacije dečaka 2010 i 2012 godište. Prvi će na parket mladi fudbaleri 2012 godišta i to 6 ekipa koje su podeljene u dve grupe, A koju sačinjavaju Akademija Coerver, Palić Bambino i Spartak i B grupu gde se nalaze Subotica, Arena i Vonogradar. Utakmice u ovoj generaciji počinju od 11 časova po sledećem rasporedu:\n11:00 Coerver -Spartak\n11:25 Subotica – Vinogradar\n11:50 Palić Bambino – Spartak\n12:15 Vinogradar – Arena\n12:40 Coerver – Palić Bambino\n13:05 Arena – Subotica\nU konkurenciji generacije 2010 godišta ima osam ekipa koje su takođe podeljene u dve grupe. A grupu čine: Palić Bambino, Arena, Spartak i Čantavir, a u B grupi se nalaze ekipe, TSC, Akademija Coerver, Subotica i Vinogradar. Svoje utakmice u grupnoj fazi odigraće po sledećem rasporedu:\n13:30 Palić Bambino – Spartak\n13:50 Arena – Čantavir\n14:10 Coerver – Subotica\n14:30 TSC – Vinogradar\n14:50 Palić Bambino – Arena\n15:10 Spartak – Čantavir\n15:35 TSC – Subotica\n15:55 Coerver – Vinogradar\n16:15 Spartak – Arena\n16:35 Čantavir – Palić Bambino\n16:55 Coerver – TSC\n17:15 Vinogradar – Subotica\nPrvaci grupa u obe kategorije igraće u finalu dok će se drugoplasirane ekipe boriti za treće mesto. Utakmice za medalje odigraće se 11. januara kada je na programu i veliko finale 47. Novogodišnjeg turnira u malom fudbalu.\nPrevious Previous post: ПРВА БЕБА РОЂЕНА У 2020. ГОДИНИ У СОМБОРУ ЈЕ ДЕЧАК ТОДОР ЕРАКОВИЋ\nNext Next post: ДОМ ЗДРАВЉА ДОБИО ЛИФТ ЗА ОСОБЕ СА ИНВАЛИДИТЕТОМ


RTS :: Rama: Kada predsednik poludi, u ime naroda reaguje parlament\nRegion Rama: Kada predsednik poludi, u ime naroda reaguje parlament\nčetvrtak, 13. jun 2019, 10:35 -> 10:54\nRama: Kada predsednik poludi, u ime naroda reaguje parlament\nNa dnevnom redu albanskog parlamenta je zahtev vladajuće stranke Socijalističke partije za impičment predsednika Iljira Mete. Albanski premijer i lider vladajuće Socijalističke partije Edi Rama poručio je da odluka predsednika o odlaganju lokalnih izbora u toj državi do sada nepoznat čin u istoriji svetskog vladanja.\nRama je naglasio da je parlament dužan da reaguje u ime naroda kada predsednik "poludi", ocenjujući da je Meta izgubio pravo da ostane u kancelariji šefa albanske države.\n"Iljir Meta je preuzeo korak koji je nepoznat u istoriji svetskog vladanja. Potpisuje ukaz o izborima pa ga poništava. Ako svet uđe u logiku Iljira Mete, tako da bi svaki potpis nekog autoriteta mogao biti povučen, ne bi postojala država, pravila, smernice, već ceo svet bi bio jedna velika gungula", naglasio je Rama a prenosi portal a1on.\nAlbanski premijer je kazao da će ovaj čin albanskog predsednika ostati samo ružno i neodgovorno delo koje ne može da se prihvati i toleriše.\n"Predsednik je izgubio pravo da ostane u kancelariji predsednika Republike sve dok je moć naroda u parlamentu i sve dok parlament ima pravo da reaguje u ime naroda ukoliko predsednik poludi", poručio je Rama.\nOn je optužio opoziciju da se plaši da izađe ispred naroda, da se plaši od izbora, odmeravanja političkih snaga i pravosudnih reformi.\nAlbanski predsednik Iljir Meta prošlog vikenda je poništio ukaz o održavanju lokalnih izbora u toj zemlji, zakazanih za 30. juna, jer, kako je naveo, to je bio jedini način da se smire političke tenzije koje bi mogle da eskaliraju u građanski konflikt.\n(četvrtak, 13. jun 2019, 12:47) - Rade [neregistrovani]\n(četvrtak, 13. jun 2019, 12:04) - Милан [neregistrovani]


Srbi u politici Austrije: Kako se dijaspora sprema za izbore - B92\nU osvit parlamentarnih izbora u Austriji, za BBC na srpskom govore prvi poslanici srpskog porekla u beèkom i austrijskom parlamentu.\nIzvor: BBC èetvrtak, 26.09.2019. | 11:01 -> 11:57\nKristijan Kovaèeviæ (levo) i Nemanja Damnjanoviæ (desno)/BBC\nIako su decenijama jedna od najbrojnijih nacionalnih zajednica u Austriji, meðu poslanicima u ovoj zemlji dugo nije bilo onih kojih imaju srpsko poreklo.\nU odlazeæem sazivu državnog i u aktuelnom sazivu beèkog parlamenta sedi po jedan poslanik - pripadnik srpske zajednice u Austriji.\nKristijan Kovaèeviæ poslanik je Socijaldemokratske partije Austrije (SPO), stranke koju program opisuje kao partiju umerene levice, koja je dugo bila gotovo jedini izbor austrijskih Srba.\nNemanja Damnjanoviæ u beèkom parlamentu pripada Slobodarskoj partiji Austrije (FPO) koju struènjaci svrstavaju u stranke ekstremne desnice, ali je i sve èešæe partija za koju se opredeljuju austrijski Srbi.\nI jedni i drugi izlaze na vanredne parlamentarne izbore u Austriji koji æe biti održani u nedelju, 29. septembra.\nBBC na srpskom donosi vam prièe o srpskim politièarima sa dva kraja austrijskog politièkog spektra.\nKancelarija Kristijana Kovaèeviæa\nPrièa prva - Kristijan Kovaèeviæ\nIako je do izbora svega nekoliko dana, Kristijan Kovaèeviæ je na radnom mestu - u austrijskom parlamentu, na redovnom zasedanju.\nKovaèeviæ na sednice dolazi iz udaljene pokrajine Tirol, gde je i poèeo bavljenje politikom.\n"Na ulazak u politiku motivisalo me isto što i svakog èoveka u Austriji èiji roditelji nisu iz druge zemlje - želja da uradiš nešto dobro za sredinu, da promeniš na bolje.\nPoèeo sam kroz sport i kulturu - jednostavne stvari", objašnjava Kovaèeviæ za BBC na srpskom.\nZa deset godina do mandata poslanika\nPriseæa se Kovaèeviæ da je u politiku ušao 2007. godine, najpre na lokalnom nivou.\nImao je tada 24 godine, odrastao u porodici koju su zasnovali roditelji koji su se upoznali veæ kao gastarbajteri u pokrajini Tirol.\nIpak, takvo porodièno poreklo nije bilo sasvim opredeljujuæe za bavljenje politikom.\n"Nisam izabrao SPO zbog odnosa prema srpskoj manjini, niti zbog jaèine stranke u Tirolu koji je uvek bio uporište Narodne partije.\nIako mladi u politiku èesto ulaze baš kroz Narodnu partiju, brzo sam shvatio da njihovi stavovi, u kojima podržavaju bogate, ekonomski jake, nisu za mene - ja dolazim iz porodice gde je otac imao malu firmu i video sam šta znaèi raditi od jutra do mraka."\nU sopstvenom iskustvu video je, kaže, i šta sve može znaèiti odrastanje u Austriji.\n"Video sam i šta znaèi kad te druga deca u školi maltretiraju jer ti nisi deo te sredine samo zato što imaš drugo prezime.\nÈlanstvo u Slobodarskoj partiji nije dolazilo u obzir baš zbog negativnog odnosa prema strancima - iako sam roðen u Austriji, oseæam da sam protivnik slobodara."\nPostao je prvi poslanik srpskog porekla u parlamentu u Beèu.\n"Otkrivanje" srpske zajednice\nKristijan Kovaèeviæ na radnom mestu u austrijskom parlamentu/BBC\nKovaèeviæ kaže da se iz Tirola za prestonicu uputio bez jasne svesti o potrebama gotovo 300 hiljada ljudi srpskog porekla u Austriji.\n"U poèetku nisam mnogo mislio na bazu srpskog naroda u Austriji - ja sam u skupštinu ušao kao predstavnik svog okruga u pokrajini Tirol, pa sam se u poèetku najviše obraæao tim biraèima.\nTek kada sam postao predsednik grupe za saradnju Austrije sa Srbijom i Crnom Gorom, putovao, razgovarao sa ambasadorima, shvatio sam koliki je ponos biti na tom mestu, pa smo krenuli da tražimo naèine da pomognemo tom narodu."\nPoslanik SPO-a ima razumevanja i za politièku neaktivnost srpske zajednice.\n"Generacija koja je prva došla u Austriju nije mogla da uèestvuje na višem nivou u politici - ili zbog jezika, ili zbog èinjenice da su morali jako teško da rade da bi obezbedili bolji život za naredne generacije."\nKovaèeviæ tvrdi i da prethodna vlada Sebastijana Kurca, koju su èinile Narodna i Slobodarska partija, nije uèinila mnogo za tu zajednicu.\n"Poslednja vlada je vodila politiku kojoj je otežavala položaj stranaca, ne samo Srba.\nSlobodari su prièali da podržavaju Srbe, a donosili su zakone koji otežavaju položaj i Srba i ostalih - šef sada može da te natera da radiš i 12 sati, socijalni dodaci za siromašne su smanjeni", kaže predstavnik socijaldemokrata.\nAustrijske propuštene prilike\nKada govori o odnosima Beograda i Beèa, Kovaèeviæ podseæa na èinjenicu da je Austrija imala priliku da pokaže stav dok je predsedavala Evropskom unijom 2018. godine.\n"Spoljna politika se nije promenila, èak je i lošija nego ranije.\nImali smo i èinjenicu da je Austrija predsedavala Evropskoj uniji i bila je to prilika da se napreduje po pitanju Kosova, ali ništa nije uraðeno."\nNa pitanje da li bi dolazak socijaldemokrata na vlast nešto promenio u kljuènim temama za Srbiju poput kosovskog pitanja, Kovaèeviæ upuæuje na ulogu zemlje u èijem je parlamentu.\n"Austrija neæe odluèiti kakvo je rešenje za Kosovo, ali treba stalno da podseæa na to pitanje.\nTreba da tražimo rešenje u kome æe Evropska unija biti glavna koja æe pomoæi da do rešenja doðe - ne bi nam u tom procesu bila potrebna pomoæ Rusije i Sjedinjenih Država."\nIako ne veruje da æe socijaldemokrate dobiti priliku da sastave novu austrijsku vladu jer oèekuje nastavak koalicije Narodne i Slobodarske stranke, Kovaèeviæ kaže da æe nastaviti da se politikom bavi na isti naèin.\n"Nemam posebne ambicije - nisam zbog ambicija ušao u politiku, nisam zamišljao ni da æu biti poslanik u parlamentu.\nVidim neke stvari koje nisu fer i želim da budem deo akcije da te stvari popravimo", kaže Kovaèeviæ koji se i na ovim izborima nalazi na drugom mestu liste kandidata SPO-a u pokrajini Tirol.\nPrièa druga - Nemanja Damnjanoviæ\nKada se Nemanja Damnjanoviæ pojavi na vratima beèkog Rathausa (gradska kuæa), ni po èemu se ne razlikuje od Austrijanaca roðenih u Beèu - prosedo-plava kosa, plave oèi, farmerke i svetli sako.\nDok govori, desi mu se da izgovori poneku reè na nemaèkom, ali se brzo ispravi srpskim prevodom.\n"U mom srcu ima dovoljno mesta i za Austriju i za Srbiju", kaže u razgovoru za BBC na srpskom.\nNapustio srpsku, ušao u austrijsku opoziciju\nU Beè je poèeo da dolazi poèetkom devedesetih, pa se onda 1996. godine preselio za stalno iako je u Srbiji bio ðak "vukovac", uspešan fudbaler koga je zbog rata produženi vojni rok omeo u prelasku u beogradski Partizan.\n"Ja sam se i u Srbiji bavio politikom - poèeo sam sa 18 godina i dobio sam ponudu od Slobodana Miloševiæa da vodim njegovu omladinu u Kragujevcu.\nOdbio sam, i bio sam politièki okrenut opoziciji, ali sam se posle godinu dana razoèarao i mislio da se nikad neæu baviti politikom."\nIpak, mnogo toga je promenio - ponajpre zemlju boravka.\n"Shvatio sam da æu, ako ne napustim zemlju koju mnogo volim, gde sam mislio da mogu da imam svetlu buduænost - ubrzo postati socijalni sluèaj."\nPostao je èlan zajednice oko 300 hiljada politièki velikom veæinom neaktivnih Srba u Austriji.\n"Imali smo ljude iz srpskih klubova koji su se zadovoljavali jednom veèerom kod socijaldemokrata, nekoliko fotografija, da bi za uzvrat navodili narod da biraju tu stranku dok ona nikad suštinski nije podržala srpsku zajednicu.\nLjudi su zbog toga bili razoèarani u politiku - samo pred izbore svi se sete srpske zajednice."\nDamnjanoviæ kaže da se Austrija promenila od vremena kad je on došao - pre svega, socijalna slika postala je lošija.\n"Èovek više nije u situaciji kao nekada - da može da ušpara kolièinu novca da može, recimo, da gradi kuæu u rodnom kraju.\nKada sam ja došao, znao sam šta može da se kupi za 500 šilinga, a sada ste preoptereæeni da ishranite porodicu."\nKrivce za to prepoznao je u tradicionalnim partijama socijaldemokratama i Narodnoj partiji, pa je odluèio da se prikljuèi - jednoj od mlaðih.\nOd Šumarica do ekstremne desnice\nNemanja Damnjanoviæ na radnom mestu - u beèkoj skupštini/BBC\nUlazak u "slobodare", partiju koju su neki opisuju kao stranku ekstremnih desnièara koji nisu jasno odbacili nacistièku prošlost iz Drugog svetskog rata, dodatno je kontroverzan zbog èinjenice da Damnjanoviæ dolazi iz Kragujevca, posebno stradalog pod nacistima.\n"Do sada nisam upoznao nijednog nacistu ili fašistu u mojoj partiji, niti znam nekoga ko ima takvo razmišljanje.\nDa jesam, došlo bi sigurno do verbalnog sukoba."\nFPO je stranka koja se oštro protivila ulasku migranata, zalagala se za snažno èuvanje austrijskih granica, istovremeno povezujuæi pitanje izbeglica sa Bliskog Istoka sa strahom za bezbednost u Austriji.\n"Ja prvi razumem izbeglice još iz rata u Jugoslaviji, ali ne razumem ove mladiæe koji su agresivni, žele da tuku, siluju, ubijaju", bez zadrške ocenjuje Damnjanoviæ.\nTvrdi da se njegovi stavovi poklapaju sa stavovima stranke, a lidera FPO-a Norberta Hofera citira i kada mu se postavi pitanje da li bi u kampanji protiv migranata kolateralna šteta mogli biti austrijski Srbi - takoðe doseljenici koji se bore za radna mesta.\n"Damnjanoviæ: Niskokvalifikovane poslove Srbi ne oduzimaju Austrijancima - ne bi oni ni želeli ta radna mesta.\nBBC: Ali iste te poslove bi veæinom radile i izbeglice s Bliskog Istoka?\nDamnjanoviæ: Hofer je u jednoj od debata rekao da su svi koji su došli kao gastarbajteri morali da ispune neke uslove, i to jesu uradili. To su ljudi koji su migrirali Austriju da rade, nisu migrirali u austrijski socijalni sistem."\nKosovska neispunjena obeæanja\nKontroverzu u austrijskoj javnosti prethodni lider "slobodara" Hajnc Kristijan Štrahe izazivao je i tvrdnjama da je austrijsko priznanje nezavisnosti Kosova bila greška, èestim odlascima u Banjaluku.\n"Ja sam Štraheu govorio da je on mnogo više uradio za politiku Srbije nego mnogi srpski politièari.\nOn je bio glas Srbije u Evropi, za razliku od politièara koje niko nije slušao u Evropi", seæa se Damnjanoviæ lidera partije koji je morao da napusti politiku zbog korupcijskog skandala nazvanog "Ibicagejt".\nIpak, iako je FPO èinio doskorašnju austrijsku vladu kao manjinski partner kancelara Sebastijana Kurca i njegove Narodne partije, odluke na spoljnopolitièkom planu nisu menjane - Austrija nije povukla priznanje Kosova, a zvanièni Beè èak je podržao i neuspeli prijem Kosova u Interpol.\n"Nije to odluka koju sam išèekivao, ali ne mogu da budem toliko razoèaran jer nisam uèestvovao u odluèivanju.\nNe shvatam i zašto Kurc tvrdi da je toliko dobar prijatelj sa predsednikom Srbije Aleksandrom Vuèiæem, a nikada po tom pitanju nije ništa uèinio."\nDamnjanoviæ kaže da je prethodna vlada donela i mnoštvo drugih odluka koje nisu u potpunosti bile po volji "slobodarima", ali to opisuje dinamikom koalicionog života.\nJasno zna svoju dalju ambiciju u austrijskom politièkom životu.\n"Najveæi mi je zadatak da kroz ovu funkciju produbim dobre odnose Srbije i Austrije, ostavim iza sebe nešto što æe kasnije omoguæiti generacijama da bolje žive.\nKada bi se Srbi politièki više angažovali, bilo bi moguæe da Srbin bude i ministar u Austriji - i funkcija pokrajinskog ministra za integraciju stranaca bila bi veoma važna kao znak pravde za sve koji imaju loša iskustva u dobijanju boravišne dozvole ili državljanstva", zakljuèuje Damnjanoviæ.


Izvor: SrbijaDanas.com, 27.Jul.2021, 17:03\nČetvrta sezona rijaliti programa "Zadruga" bila je veoma uspešna, a sve se polako sprema i za petu.\nNeka imena učesnika su već poznata, a neka ostaju u najvećoj tajnosti, kako bi čelnici Pinka publici priredili iznenađenje.\nIpak, Željko Mitrović se upravo oglasio putem svog oficijalnog Instagram profila, kada je otkrio da će u "Zadrugu 5" ući velika rijaliti >> Pročitaj celu vest na sajtu SrbijaDanas.com << zvezda Miki Đuričić, ali da ima još jednu novost pored toga, a to je da će ovo verovatno biti poslednja sezona ovog rijalitija.\n- Evo ga Miki ponovo na mom kanabetu, potpisuje ugovor za "Zadrugu 5". Verovatno će "Zadruga 5" biti poslednja "Zadruga", a možda i poslednji rijaliti na televiziji Pink. To je razlog zašto će polovina takmičara biti najuspešniji učesnici iz prethodnih sezona - poručio je Veliki šef.\nZbog čega planira da zaustavi ovakav format na ružičastoj televiziji, koji donosi ogromnu gledanost, ostaje da saznamo.\nBilo kako bilo, verujemo da će ova sezona biti nikad burnija i luđa!


Transparency International Bosna i Hercegovina podnio je zahtjev za vršenje inspekcijskog nadzora u vezi sa konkursom za kliničkog psihologa na UKC Tuzla, o kojoj portal Crna Hronika piše već sedmicama.\nNašoj redakciji dojavljene su priče sa nekoliko adresa od nezadovoljnih kandidata, a nažalost kolege sa tuzlanskih i drugih bosanskohercegovačkih portala nisu smatrale bitnim da istraže ovaj slučaj.\nŠta se dešava na UKC-u Tuzla, respiratore proglasili…\nKlinički centar u Tuzli traži 25 respiratora koje je…\nTransparency International podnio krivičnu prijavu protiv…\nNaime, komisija u sastavu: Mitra Mirković Hajdukov, Samira Selesković Sofić i Senada Kurtić donijela je Listu uspješnih kandidata, a na kojoj je posao dobio suprug od načelnice Zavoda za psihološku i socijalnu zaštitu.\nTI BIH je zaprimio predstavnike više nezadovoljnih kandidata koji su sudjelovali u postupku javne konkurencije, a istican je navod da svi kandidati nisu bili obaviješteni o usmenom dijelu ispita. Dva člana komisije su u položaju subordinacije prema načelnici Zavoda čiji je suprug predložen kao najuspješniji kandidat, što je sukob interesa i predstavlja upitnik nad zakonitim radom članova Komisije za izbor.\nMnoge druge nepravilnosti uočila je ova institucija, a rješenje čitavog postupka saznat ćemo uskoro.


RTS :: Vučić o Kosmetu: Ako ponuda bude ono što nazirem, odgovor će biti "ne"\nPolitika Vučić o Kosmetu: Ako ponuda bude ono što nazirem, odgovor će biti "ne"\npetak, 22. maj 2020, 12:41 -> 15:27\nVučić o Kosmetu: Ako ponuda bude ono što nazirem, odgovor će biti "ne"\nPredsednik Srbije Aleksandar Vučić rekao je da ne zna šta bi mogle biti ponude za rešenje pitanja Kosova i Metohije, dodajući da nazire šta bi moglo da bude, i da će, ako to bude tako, njegov odgovor biti "ne".\nKaže da je juče na sastanku Kvinte pitao da mu kažu šta to vide kao suštinsko rešenje, osim raznih priča koje se prodaju novinama, ali da nije dobio odgovor.\n"Ne znam šta je to što bi mogli da ponude. Nazirem šta bi moglo da bude, a ako to bude onda će odgovor biti ‘ne'", naglasio je predsednik odgovarajući na pitanja novinara nakon prijema zdravstvenih radnika.\nNa navodne ponude, kaže, neće da odgovara jer su besmislene, poput Tačijeve.\n"Kada pogledate Medveđu možete samo da se nasmejete. Tamo živi oko 6,5 odsto Albanaca. Ne razumem. Pod kakvim sporom su Bujanovac i Preševo? Nisam primetio da jesu. U Bujanovcu živi 42 odsto Srba. Ne razumem o čemu se radi. Kakvih 17 sela? Mi imamo četiri opštine na severu - Leposavić, Zubin Potok, Zvečan i Kosovsku Mitrovicu. Imamo još šest priznatih većinskih opština, u koje nisu uračunati Prilužje, Plemetine i Babin Most", objasnio je predsednik.\nKazao je da, onima sa Zapada koji su vodili kampanju protiv kompromisnog rešenja, a čije se navodno kompromisno rešenje zasniva na tome da Srbija prizna Kosovo, a potom nekada nešto dobije, to da će Srbija nekada nešto dobiti okače "mačku o rep".\n"Je l’ suština da svakim danom govorite da Srbija ne može teritorijalno ništa da dobije? Da analiziramo ko šta dobija i gubi. Vi ste protivpravno prostupili priznajući Kosovo. Nema problema, nema promene granica, mi imamo svoje ustanovljene granice, i Rezoluciju UN 1244. Pa da vidim šta ćete da radite", poručo je Vučić.\n"Ne, nisam imao ponude takve vrste. Ja sam predsednik Srbije, poštujem posao i proizvođača i prodavaca na pijaci, ali ja sam predsednik Srbije... Nisam video takvu ponudu. Spreman sam sve da čujem. Nisam to ni pročitao", dodao je Vučić.\n"Nije Srbija ni blizu ista država, kakva je bila pre 10 ili 20 godina. Srbija je danas za naše želje i dalje ne onoliko snažna koliko bismo želeli, ali mnogostruko snažnija nego 1999, 2000, 2006, 2008, 2010... Naše je samo da na pametan način vodimo politiku, čuvamo mir, guramo ekonomiju da bude što uspešnija. Da se u tome takmičimo sa ostalima i da budemo u tome ispred ostalih", zaključio je predsednik.\nRekao je da je važno da svi u svetu razumeju da sve što se postiže na Zapadnom Balkanu mora da bude plod kompromisa, dodajući da je zabrinut zbog želja da se na račun Srbije mnogi "dočepaju" milosti moćnijih zemalja ne bi li nešto "iskamčili" za sebe.\nNa pitanje može li biti mira i rešenja za Zapadni Balkan dok je ugroženo srpsko pitanje, Vučić je je rekao da se plaši da mnogi misle da je rešavanje svih gorućih problema na Balkanu unižavanje i nipodaštavanje Srbije, te da nisu razumeli da Srbija i Srbi moraju da budu jednako nezadovoljni, odnosno jednako zadovoljni koliko i svi drugi.\n"Ako napravite bilo kakav disbalans u tome - napravićete problem", upozorio je predsednik Srbije.\nO izborima: Ko hoće nek izađe, ko neće - ne mora\n"To je kod nas ostavljeno na volju svakom čoveku. I da budem iskren, uopšte me ne zanima", kazao je Vučić odgovarajući na pitanja novinara.\nPredsednik Srbije rekao je da je nivo investicija u prvom kvartalu ove godine dostigao 837 miliona evra.\n"Naravno da će biti problema do kraja godine na nivou investicija, sa izvozom, ali manje nego što smo očekivali", podvukao je Vučić.\nRekao je da će država ulaganjima da podstiče privredu, kao i da će takozvanim helikopter novcem i povećanjem plata u zdravstvu podsticati potrošnju.\nNajavio je da će do kraja godine još jednom biti povećane plate zdravstvenim radnicima.\n"Mogu samo koliko se nadam, ali ne mogu tačno jer moja reč obavezuje i zato je bolje da ne kažem. Ali, svakako će biti, i to neće biti povećanje od jedan, dva ili tri odsto odsto", naveo je predsednik.\nGovoreći o šteti koju je naneo grad, Vučić je rekao da ona nije velikih razmera, ali da će država nastojati da pomogne.\nPredsednik dodaje da je kiša, inače, bila dobrodošla i mnogo pomogla našim osnovnim ratarskim kulturama, i da je mnogo srećan zbog toga.\nVučić: Testiramo najviše u regionu\nPredsednik Vučić izjavio je da Srbija najviše u regionu testira na koronavirus i da zato brojevi pokazuju da ima najviše zaraženih.\nIstakao je i da Srbija neće kriti smrtne slučajeve od kovida 19, jer je to, kako kaže, jedini pošten i normalan pristup.\nKako kaže, čim se nekome učini da je prošla opasnost, govore o tome da Srbija ima najveći broj zaraženih.


O nama - Mastermed - Prodaja medicinskih aparata i opreme\nprodaja medicinskih i medicinsko kozmetičkih aparata\nPreduzeće MASTER HAT DOO uspešno je registrovalo više medicinskih aparata na polju fizikalne medicine i rehabilitacije. MASTERMED tim lekara i terapeuta održava u kontinuitetu svoju prisutnost na teritoriji Republike Srbije.\nRegistracija medicniskih aparata iz naše ponude, uz pomoć i podršku ministarstva zdravlja, uspešno je registrovala sve ponuđene aparate u ALIMPS-u (agenciji za lekove i medicniska sredstva).\nVisoko tehnološka dostignuća na polju fizikalne medicine, u saradnji sa čuvenom Južno Korejskom kompanijom REMED, ponudili smo tržištu Srbije i pojavili se kao prvi uvoznici i distributeri pulsnih elektromagnetnih stimulatora 3 Tesla (EMS).\nFirma je uvidela da na našim prostorima postoji ogroman nedostatak profesionalne opreme na polju fizikalne terapije i rehabilitacije kao i estetske medicine. Počinje sa uvozom inovativnih tehnologija prateći svetske novitete i standarde. Ono sto je u svetu dokazano kao nova i uspešna tehnologija mi prihvatama i pokušavamo da plasiramo na našem tržistu.\nTokom 2013. godine uspostavlja individualni kontakt preko Južno Korejske komore –KOTRA i pronalazi kompaniju REMED sa kojom je od tada u odličnoj saradnji na polju nove visoke tehnologije u oblasti Fizikalne medicine i rehabilitacije. Ono što se izdvaja je linija SALUS TALENT elektromagneta i Shockwave medicinskih aparata koga zastupa MASTER HAT doo kao generalni uvoznik i distributer na ovim prostorima.\nPored prodaje medicinskih i medicinsko kozmetičkih aparata firma MASTER HAT svojim kupcima i korisnicima nudi i obuku za rad na navedenim aparatim.U nasim prostorijama se nalazi showroom u kome se obavlja prezentacija i obuka nasim klijentima. Obuku vrši lekar, Specijalista fizikalne medicine i rehabilitacije, kao i vrhunski strukovni terapeuti koji su prošli sve faze edukacija u Remed centrima.


Valensija, titula teška 150 miliona - KOS magazin\nČak i ako pratite inostranu košarku na ovoj slici verovatno ćete teško prepoznati čoveka koji zajedno sa drži trofej namenjen prvaku ACB Lige. Njegovo ime je Huan Roć, rođen je 1949, ali i dalje nisam siguran da će vam otkriće njegovog identiteta nešto više otkriti. Nije ni trener, ni predsednik, ni generalni menadžer, ni sportski direktor… On je, u najkraćem, većinski vlasnik kluba, biznismen bez koga ne da ne bi bilo prvaka Španije, nego ne bi bilo ni košarke u Valensiji, bar ne one vrhunske.\nHuan Roć je biznismen, vlasnik lanca samoposluga „Merkadanona“ sa 74.000 zaposlenih u 1.588 objekata širom Španije. Podaci kažu da je dobit firme u 2015. bila 611 miliona evra. Nezvanično, Huan Roć je drugi najbogatiji Španac, iza Armanda Ortege, vlasnika imperije „Indesit“ u okviru koje je i nama poznati modni brend „Zara“. Istina, bogatstvo Huana Roća koje se ceni na 9,2 milijarde evra daleko je od fortune koju poseduje Ortega (67,6 milijardi), ali je asvim dovoljno za finansiranje raznih aktivnosti. Roć i njegova supruga Ortensija najveće su mecene u Valensiji, on svake godine izdvoji oko 20 miliona za opšte dobro, od toga oko 8 miliona evra za budžet Valensije (koji ne prelazi 12 miliona), dok Ortensija novac troši na umetnost, na restauracije slika, fresaka i umetničkih dela iz prošlosti.\nHuan je jedan od tri brata Roć koji su svi bili, ili još uvek jesu, vezani za sport. Fransisko-Pako Roć je bio predsednik Fudbalskog kluba Valensija kada je u njemu igrao Peđa Mijatović, Fernado Roć je godinama bio uspešni predsednik Viljareala i vlasnik industrije keramike “Pamesa” koja je godinama bila sponzor košarkaškog kluba. Huan Roć se u košarku zaljubio tokom Olipijskih igara u Los Anđelesu 1984. kada je Španija stigla do finala (u polufinalu je pobedila Jugoslaviju). Zajedno sa nekolicinom drugara iz detinjstva sa žaljenjem je konstatovao da u reprezentaciji nema igrača iz Valensije. Nije ih ni moglo biti jer je košarka bila na niskom nivou. Tada je Huan zadao sebi zadatak da digne košarku u svom gradu. Put je bio, spor, mukotrpan i skup. Španski mediji, uglavnom, navode da je od 1986. Roć uložio u košarkaški klub oko 150 miliona evra. Naišao sam i na podatke da se radi o 120, ali i o 200 miliona, pa neka onda ostane sredina od tih 150 miliona.\nHuan Roć je od roditelja preuzeo posao sa samoposlugama, 1988. otvorio je 22 a te godine Valensija se posle ispadanja u Drugu ligu vratila u prvu. Rezultati nisu baš pratili ulaganja, prvi trofej bio je Kup kralja osvojen 1998. sa našim Mikijem Vukovićem na klupi, 2003. stigao je i ULEB Kup sa Dejanom Tomaševićem u timu. Taj trofej ponovo je osvojen 2010. i 2014, ali titula prvaka Španije izmicala je sve do ove sezone. Onda je došao taj 16. juni 2017, Valensija je u 4. utakmici finalne serije pobedila Real Madrid 87-76 i sa 3-1 stigla do prve titule. Postala je tek sedmi klub sa titulom prvaka, posle Real Madrida sa 33, Barselone (16), Huventuda (4), Baskonije (3), TDK Manrese i Unikahe (po 1). Roć je godinama pokušavao da klub vodi kao firmu, na rukovodeća mesta postavljao je svoje ljude iz „Merkadone“ ali pokazalo se da sport ima svoje zakonitosti i da u njemu ne važe baš svi principi kao u drugom biznisu. Tek kada je na rukovodeća mesta doveo ljude, poput biovšeg igrača Ćećua Mulera, koji je postao sportski direktor, koji se mnogo više i bolje razumeju u sport, stvari su krenule na bolje a kruna svega je titula prvaka.\nHuan Roć, vlasnik 71% akcija, nekoliko puta je hteo da digne ruka od kluba, ali uvek je prevladavala ljubav prema košarci koju je igrao u mladosti, prema klubu, prema gradu u kome je odrastao i u kome je sedište njegove velike firme. Sada je kao nagrada stigla titula prvaka a do kraja godine stiže i moderni sportski centar na 15.000 kvadratnih metara, sa 13 terena od kojih će 9 biti pokriveni, sa parketom, i svim pratećim objektima, za stručnjake, od trenera do lekara. Projekat košta 18 miliona evra, finansira ga isključivo – Huan Roć.\nKolika je njegova vezanost za klub svedoči anegdota da se bivšem premijeru Hoseu Luisu Sapateru zahvalio na pozivu, ali nije mogao da dođe jer je baš u vreme premijerovog sastanka sa vodećim biznismenima Španije njegova Valensija igrala važnu utakmicu u Rusiji… Zanimljivo je da klub nikada nije na dresu nosio reklamu „Merkadona“ jer Huan Roć nije hteo da koristi klub za sopstveni biznis.\nIspada da je za proteklih 30-ak godina Huan Roć u prvu titulu prvaka uložio 150 miliona evra, ali može se primeniti i ona stara izreka „ima se, može se“. Razlika je što i mnogi drugi imaju, ali nisu ničije mecene. Huan Roć je čovek koji voli i može da daje a košarka mu je, konačno, pružila i zadovoljstvo slikanja sa peharom namenjenom prvaku Španije….


ĐURIĆ: Albanci bez razgovora sa Srbijom ne mogu ništa\ntežak zadatak pred srbijom\n04.07.2018. 10:06h 04.07.2018. 10:15h\nBEOGRAD - Težnje Albanaca su nam prilično jasne, ali isto tako i njima treba da bude jasno da bez razgovora sa Srbijom ne mogu ništa osim da svom narodu "prodaju maglu", rekao je danas direktor kancelarije za Kosovo i Metohiju Marko Đurić.\n"Baš zato se i brane davanjem skandaloznih izjava", istakao je Đurić.\nĐURIĆ OTVORENO: Bićemo iznenađeni ako Priština ispoštuje neki dogovor\nĐURIĆ ODBRUSIO ARIFIJU: Nije on nadležan da bilo šta ustupa, posebno teritorije\n"Naš interes je da bez obzira na zapaljivu retoriku idemo putem razgovora i tražimo rešenje. Tu je i međunarodna zajednica pa da se borimo zajednički, ali ponavljam to je jako težak zadatak", rekao je direktor Kancelarije za KiM.\nProblem, kaže, nije samo u izjavama predstavnika Prištine, već i od ljudi iznutra "koji su nominalno sa naše strane".\n"Onda ti isti za Vidovdan vreĐaju spskog predsednika i celu Srbiju. To je velika stramota ne samo Slaviše Ristića nego svih ljudi koji se tako ponašaju", poručio je Đurić.\n"Bolje je da se i oni okrenu kompromisu jer sam uveren da je i njima potreban. Daleko od toga da tamo cvetaju ruže", poručio je Đurić.\nOn je dodao i da smatra da bi Prištini sada najviše odgovaralo da ima političare na vlasti kao što je Šaša Janković, koji nudi dve stolice u UN.\n"Njima bi odgovarali ljudi kao Janković, Jeremić i Đilas jer znaju kako su prolazili za vreme njihove vladavine. To im je idealno a ne da Srbiju vode i njom upravljaju odgovorni ljudi koji doprinose rastu njene ekonomije", rekao je on.\nOn se juče sastao sa ministrom spoljnih poslova Izraela, zemlje koja nije priznala nezavisnost KiM. U tom kontekstu, Đurić je rekao da naša zemlja svakako može očekivati podršku te zemlje na svim poljima, te da je važno imati tako uticajne prijatelje.\nMarko ĐurićKosovo i MetohijaAlbanciPrištinadijalog Beograda i Prištine


Obilježena godišnjica odbrane Tuzle na raskrsnici Brčanska Malta - Bolja Tuzla\nPolaganjem vijenaca i cvijeća, učenjem Fatihe i minutom šutnje, odata je počast braniteljima Tuzle koji su prije 30 godina na raskrsnici Brčanska Malta zaustavili pokušaj daleko nadmoćnijeg agresora da ovlada tim prostorima.\nGradonačelnik Tuzle Jasmin Imamović izjavio je kako su agresorske snage na raspolaganju imali ogromne količine naoružanja, tenkove i prage, a da su s druge strane, policijski službenici imali samo policijsko oružje.\nTakođer, Imamović je napomenuo da 15. maja 1992. godine nije postojala Jugoslovenska narodna armija (JNA).\n– U aprilu 1992. godine formirana je Vojska SR Jugoslavije, dakle vojska Srbije i Crne Gore, koja je legitimitet imala samo na tim područjima. U Banjoj Luci 12. maja 1992. godine formirana je Vojska RS. Policajci su branili grad i postupili su u nužnoj odbrani, odnosno na vatru su odgovorili vatrom – kazao je Imamović.\nSelim Bešlagić, koji je 15. maja 1992. godine bio gradonačelnik Tuzle, smatra da se tog dana odbranilo dostojanstvo građana Bosne i Hercegovine i Tuzle dok je pripadnik policije Edin Altumbabić naveo kako su policajci spriječili da se u Tuzli dogodi ono što se, nažalost, dogodilo u drugim gradovima Bosne i Hercegovine.\nBranitelji Tuzle podsjetili su kako su do 15. maja u Podrinju počinjeni monstruozni zločini te da je Tuzla već u aprilu bila stjecište prognanih porodica iz Podrinja i Posavine. Sprečavanjem pljačke magacina sa naoružanjem koje je pripadalo Teritorijalnoj odbrani Tuzle, Lukavca i Srebrenika, stvoreni su preduslovi za odbranu tuzlanskog regiona i formiranje buduće Armije R BiH.\nPrije obilježavanja Dana odbrane Tuzle, delegacije iz Bijeljine i bh. entiteta RS odali su počast stradalim vojnicima.


03.06.2018. 22:26 > 07:28\nU pucnjavi koja se dogodila oko 21.30 čas u Ulici Goce Delčeva 2 na Novom Beogradu, kod čuvene "Doline gladnih", povređeno je dvoje ljudi.\nPrema saznanjima "Blica", muž i žena ranjeni su hicima iz vatrenog oružja po nogama, i to u sopstvenom stanu, ali nisu u životnoj opasnosti.\nVeliki broj policijskih ekipa na licu mesta\n- Muža i ženu u noge je izrešetao otac od druga njihovog deteta - otkriva za "Blic" izvor iz istrage.\nKako saznajemo, svemu je prethodila svađa dvojice dečaka, od kojih jedan dvanaestogodišnjak, koju su roditelji pokušali da razreše razgovorom. Međutim, onda je iznenada otac jednog od dečaka izvadio pištolj i zapucao. Tragedija je mogla da bude još veća jer se u stanu nalazio i dečak, ali i njegova baka.\nPolicajci ispred zgrade u kojoj se desila pucnjava\nU Hitnoj pomoći su nam potvrdili da su muškarac i žena zadobili povrede donjih ekstremiteta vatrenim oružjem, kao i da se nalaze van životne opasnosti.\nPovređeni su prevezeni u Zemunsku bolnicu, a policijske ekipe i dalje se nalaze ispred zgrade. Napadač koji je upucao dvoje ljudi nalazi se u bekstvu i policija intenzivno traga za njim.\nUŽAS NA NOVOM BEOGRADU Na ulici pronađeno telo muškarca


Istorijski izbori u Crnoj Gori ovog vikenda – Novi svet\n28. avgusta 2020. 28. avgusta 2020. Novi SvetLeave a Comment on Istorijski izbori u Crnoj Gori ovog vikenda\nPredizborna kampanja u Crnoj Gori privodi se kraju, a za samo 3 dana održaće se izbori koji bi se u Crnoj Gori mogli okarakterisati kao istorijski, ukoliko dođe do pada DPS-a nakon 30 godina. Na dan izbora pravo glasanja imaće 540.026 birača na 1.217 biračkih mesta širom zemlje. Na glasačkom listiću preovlađuju koalicije, a građani će pred sobom imati 11 opcija, što je za 6 manje nego na prethodnim izborima.\nNajveći konkurent vladajućem DPS-u je koalicija pod imenom“Za budućnost Crne Gore“, koju predvodi Demokratski front, sa dobro poznatim licima u crnogorskoj politici – Andrijom Mandićem, Milanom Kneževićem i Nebojšom Medojevićem.Odmah iza njih nalazi se i koalicija „Mir je naša nacija“ koju predvodi Aleksa Bečić iz Demokrata, stranke koja je za samo 5 godina uspela da okupi veliki broj pristalica. Na izborima će se naći i koalicija Crno na bijelo koja predstavlja sve građane Crne Gore, različitih nacionalnosti i veroispovesti.\nPoslednje istraživanje CEDEM-a iz ovog meseca predviđa izlaznost od 66%. Koalicija „Odlučno za Crnu Goru DPS – Milo Đukanović“ može da računa na 35,3% glasova, čime se beleži pad rejtinga partije, koja je u decembru imala 37%. Dosadašnji koalicioni partneri DPS-a, socijaldemokrate na čelu sa Draginjom Vuksanović imaju 5,3 %, a Bošnjačka stranka 4,8%. Najveću podršku od opozicionih stranaka ima prosrpski blok „Za budućnost Crne Gore“ 24,7% i građanska koalicija „Mir je naša nacija“ demokratske Crne Gore sa 16,5%.\nIstraživanje popularnosti političkih kandidata dalo je iznenađujuće rezultate, jer se među građanima kao najpopularniji pokazao Zdravko Krivokapić, ispred prosrpske koalicije „Za budućnost Crne Gore“. Smanjuje se i poverenje u institucije, ali i u tamošnjeg predsednika Mila Đukanovića. Tako Srpska pravoslavna crkva ima daleko veće poverenje građana Crne Gore od predsednika Đukanovića. Čak 46,4 građana ima poverenje u SPC, a 33,8 u predsednika, pokazala su poslednja istraživanja CEDEM-a. Prethodnih dana litije su održane u gotovo svim gradovima Crne Gore, a i sam Amfilohije izjavio je da će po prvi put izaći na glasanje i pozvao narod na odbranu svetinju na dan izbora.\nOmaž Vladimiru Veličkoviću u ARTE galeriji


Nacionalni dan bez duvanskog dima 2017\nU okviru obeležavanja 31. januara, Nacionalnog dana bez duvanskog dima koji se ove godine obeležava pod sloganom "Odrasli puše i mene guše", Institut za javno zdravlje uz podršku grada Kragujevca i u partnerskoj saradnji zdravstvenih i nezdravstvenih ustanova organizovao je niz aktivnosti.\nTim povodom, u zgradi Gradske uprave u organizaciji sindikata lokalne samouprave danas je održana aktivnost prva u nizu - testiranje za pušače koji žele da se odviknu od te loše navike. Dvadesetak zaposlenih radnika Gradske uprave uradilo je startne testove, osnovni - za merenje nikotinske zavisnosti kao i test za određivanje stimulacije za odvikavanje.\nPrema rečima Miloša Radosavljevića, koordinatora u Savetovalištu za odvikavanje od pušenja na Institutu za javno zdravlje, programima koje godinama unazad sprovodi Institut, pušenje uspešno ostavi oko 30 odsto pušača.\nU okviru obeležavanja ovog datuma, Instutut za javno zdravlje organizovao je konsultacije na Medicinskom fakultetu, u vrtiću "Poletarac" na Aerodromu, za roditelje pušače predstavnici Savetovališta deliće informativni materijal u zamenu za cigaretu, a u nekoliko osnovnih i srednjih škola organizovana su predavanja na temu štetnosti pušenja, rekao je Radosavljević.\nU Institutu za javno zdravlje, u okviru programa obeležavanja ovog nacionalnog dana, građani ukoliko žele da uđu u program odvikavanja moći će da urade set testova u Savetovalištu za pušače u utorak 31. januara od 12 do 14 časova ili sredu 1. februara od 14 do 16 časova.


Beograd, 17. avgust 2018. - Kraj sezone godišnjih odmora se bliži i najavljuje početak nove školske godine, brojne obaveze i zahtevne troškove. Tradicionalno, pred septembar, uz kupovinu školskog pribora i udžbenika treba obnoviti garderobu i opremu da biste vašem školarcu ili studentu obezbedili sve što im je potrebno u narednim mesecima. Na listi su ujedno i redovni računi i rate koji se ne mogu odložiti, tako da je planiranje kućnog budžeta u ovom periodu poseban izazov.\nBeograd, 8. maj 2018. godine - Internet danas čini veliki deo svakodnevnice korisnika svih uzrasta, a značajno je okupirao i slobodno vreme najmlađih. Takva situacija tera roditelje da se zapitaju - da li su njihova deca bezbedna? Podstaknut time, Vip mobile je sproveo online istraživanje na temu bezbednosti dece na internetu od 2. do 10. aprila u kome je učestvovalo oko 2000 roditelja.


RTCG - Radio Televizija Crne Gore - Nacionalni javni servis :: Zanimljivosti :: Klimatske promjene bi Zemlju mogle pretvoriti u pećnicu\nNAUČNICI UPOZORAVAJU 06. 08. 2018. 23:45 >> 23:27 0\nKlimatske promjene bi Zemlju mogle pretvoriti u pećnicu\nPrelaz na zelenu ekonomiju je nužniji i hitniji nego ikad za Zemlju jer zagađenje od fosilnih goriva prijeti da planetu pretvori u opasnu "pećnicu", upozorili su danas međunarodni naučnici. Ako polarne kape nastave da se tope, šume da se uništavaju a emisije gasova staklene bašte da svake godine obaraju rekorde, Zemlja će preći tačku pucanja.\nNaučnici su upozorili da bi do promjena moglo doći u "samo nekoliko decenija".\nPrema njihovim riječima, prelazak praga bi značio "temperature za četiri do pet stepeni više nego u predindustrijskom periodu i nivo mora za 10 do 60 metara viši nego danas".\n"Zemlju-pećnicu najvjerovatnije je nemoguće kontrolisati i opasna je za mnoge", navodi se u zaključcima danskih, australijskih i njemačkih naučnika o efektima klimatskih promjena u Njemačkoj.\nRijeke će se izlivati, uragani će pustošiti obale a koralni grebeni će nestati - i sve to prije kraja ovog vijeka.\nGlobalna prosječna temperatura prevazilazi one iz bilo kog međuglacijalnog perioda, ciklusa koji razdvaja dva ledena doba, tokom više od 1,2 miliona godina.\n"Brojna mjesta na Zemlji bi postala nenastanjiva ako 'Zemlja-pećnica' postane stvarnost", upozorio je švedski naučnik Johan Rokstrem.\nNaučnici tvrde da bi tačka pucanja mogla biti porast prosječne tepmerature od dva stepena u odnosu na predindustrijsku eru. Temperatura sada raste za 0,17 stepeni svake decenije.\nU izvještaju naučnika se navodi da bi otopljenje od dva stepena moglo izazvati domino efekat i aktivirati druge simptome 'prelaska praga'.\nTakođe, izražena je zabrinutost zbog sve većeg broja šumskih požara kako se planeta grije.\nNaučnici su ispitali i davna vremena, poput ere pliocena prije pet miliona godina, kada je nivo ugljen-dioksida (CO2) u vazduhu bio isti kao i danas, 400 čestica u milion.\nTokom perioda krede, u doba dinosaurusa, prije 100 miliona godina, količina CO2 je iznosila 1.000 čestica u milion, najvećim dijelom zbog vulkanske aktivnosti.\nPrema zaključcima naučnika, neophodno je odmah promijeniti način života da bi se zaštitila Zemlja, što prije svega podrazumijeva zamjenu fosilnih goriva izvorima energije koji ne emituju CO2.\nHiljade na protestu zbog klimatskih promjena\nHiljade učenika protestuju u Hamburgu


Solarni paneli mogu da se koriste zimi za grejanje kao sistem podrške grejanju. Pri tome, oni mogu delimično da zamene osnovni energent i do 40%, a pri tome i značajno smanjiti trošak za grejanje. Ipak, solarni paneli ne mogu biti osnovni vid grejanja, jer su manje aktivni pri oblačnom vremenu i ne rade tokom noći.\nDole navedeni primer, za kuću od 70m2 koja se greje na struju, pokazuje zamenu za potrošnje struje iz električne mreže u zimskom periodu.\nPrimer za potrošnju električne energije, za tarifni model široke potrošnje, za objekat površine 70m2, zima 2017\nOptimalna snaga solarnih fotonaponskih panela za ovu potrošnju energije, jeste na primer proizvodnja struje iz solarne centrale snage 8kW. Njena proizvodnja u okolini Beograda je sledeća:\nKako se iz prethodnih tablica može videti, proizvedena struja može u potpunosti da izbriše crvenu tarifu tokom zime (osim u januaru za 75kWh), ali isto tako i plavu tarifu u novembru, februaru i martu. Sabiranjem potrošnje i proizvodnje struje u zimskom periodu na navedenom primeru, dobija se da solarna centrala može da zadovolji 83% dnevne potrošnje energije za grejanje.\nIsplativost sistema je između 6 i 7 godina, a vrednost investicije je oko 9.000 evra bez pdv.\nU periodu od aprila do oktobra potrošnja električne energije iz mreže će tokom dana biti u potpunosti ostvarena iz solarnih panela, što znači da se na brojilu neće registrovati potrošnja u periodu od 8 do 18h, ukoliko potrošnja ne prevazilazi trenutnu proizvodnju iz soalrne centrale.\nSamim tim će račun za električnu energiju pored nižih troškova u zimskom periodu, biti minimalan u periodu od aprila do oktobra.


Plaža majmuna postala apsolutni hit na Tajlandu - Naslovi.net vesti\nPlaža majmuna postala apsolutni hit na Tajlandu\nNoizz petak, 19. maj 2017.\nTuriste koji posete Tajland, tačnije plažu Monkey Beach, dočekaće veći broj majmuna koji su prijateljski raspoloženi.\nOva plaža je dom velikog broja majmuna koji na njoj uživaju, kupaju se u moru, ali su uvek spremni da priđu ljudima. Plaža se nalazi na ostrvu Ko Fi Fi Don na Tajlandu i veoma je popularna turistička destinacija. Turisti koji je... »\nOva plaža je dom velikog broja majmuna koji na njoj uživaju, kupaju se u moru, ali su uvek spremni da priđu ljudima i malo se zabave. Plaža se nalazi na ostrvu Ko Phi Phi Don na Tajlandu i veoma je popularna turistička... »\nfoto: b92.net Plaža se nalazi na ostrvu Ko Fi Fi Don na Tajlandu, koja je veoma popularna turistička destinacija. Turisti koji je posete obavezno se fotografišu sa majmunima, koji se uopće ne plaše ljudi. Majmuni žive u planinama... »\nPlaža se nalazi na ostrvu Ko Fi Fi Don na Tajlandu, koja je veoma popularna turistička destinacija. Turisti koji je posete obavezno se fotografišu sa majmunima, koji se uopće ne plaše ljudi. Majmuni žive u planinama nedaleko od... »


Studijsko putovanje u Češku Republiku - FARMABIH.BA\nU periodu od 18.-22. jula, stručnjaci iz BiH učestvovaće u studijskoj posjeti koja se odnosi na certificiranje i kontrolu sadnog materijala u skladu sa EU regulativama\nDvanaest stručnjaka iz BiH proći će u Češkoj Republici od 18. do 22. jula obuku na temu „Institucionalna podrška za certificiranje i kontrolu sadnog materijala“. U ovom programu će učestvovati predstavnici Uprave BiH za zaštitu zdravlja bilja, Poljoprivrednog fakulteta Univerziteta u Banjoj Luci, Poljoprivrednog instituta RS - Banja Luka, Federalnog poljoprivrednog zavoda Sarajevo, Federalnog agromediteranskog zavoda Mostar, entitetskih inspektorata i Odjela za poljoprivredu Brčko distrikta.\nOva obuka je dio aktivnosti predviđenih u okviru Memoranduma o razumijevanju potpisanog između USAID-a, Vlade Švedske i Češke razvojne agencije (CzDA), koje provodi projekat USAID/Sweden FARMA II u partnerstvu sa CzDA. Cilj obuke je da podrži i ojača kadrove institucija u BiH koje su odgovorne za službenu kontrolu i certificiranje sadnog materijala, kako bi se uspostavio novi BiH zakonodavni okvir i razvila jedinstvena metodologija u skladu sa zahtjevima pravne stečevine EU.\nIzvršni partner za ovu aktivnost je Uprava BiH za zaštitu zdravlja bilja.


Jevgenij Kasperski se vratio sa Antarctic Biennale ekspedicije\nMar 31, 2017 Jevgenij Kasperski, Kaspersky Lab\nUmetnička ekspedicija pod pokroviteljstvom UNESCO-a počela je 17. marta iz grada Ušuaja (Ushuaia), najjužnijeg grada na svetu, i trajala je 12 dana. Svi učesnici ekspedicije bili su svesni izazova koji su pred njima, a prvih nekoliko dana na brodu bili su burni sve dok brod nije prošao kroz Drejkov prolaz (Drake Passage), pa su usled toga neke od planiranih prezentacija i diskusija bile pomerene.\nMeđutim, nakon što je brod prošao južni polarni krug, more se smirilo i svi prisutni na brodu mogli su da uživaju u lepotama Antarktika. Ledeni bregovi, beskonačno belo prostranstvo koje je bilo pred njima, kao i životinje koji su videli usput, bili su inspiracija umetnicima i pomogli su im da kreiraju jedinstvena umetnička dela i izvedbe.\nPrilikom svakog iskrcavanja na neku od lokacija na Antarktiku, umetnici su privremeno postavljali umetničke eksponate i održavali umetničke izvedbe. Neke od tema ovih umetničkih dela bile su mobilnost, prostorna proporcionalnost, ekološka kompatibilnost, umetničko izražavanje i druge. Na primer, Jasuaki Igaraši (Yasuaki Igarashi) je zajedno sa drugim umetnicima kreirao ribarsku mrežu koja povezuje uspomene ljudi koji su je napravili. Nakon posmatranja te mreže, ljudi bi počeli da gledaju svet drugim očima. Šo Hasegava (Sho Hasegawa) kreirao je klizaljke koje generišu električnu energiju prilikom korišćenja, bez štetnog uticaja na okolinu. Šama Rahman (Shama Rahman) održala je koncert na sitaru (muzički instrument koji podseća na gitaru), koji je zvučao fantastično u sred ledenog Antarktika.\nPored toga što je bila glavni sponzor Antarctic Biennale ekspedicije, kompanija Kaspersky Lab je doprinela ovom projektu i na drugi način. Misija kompanije da „spasi svet“ inspirisala je argentinskog umetnika i inžinjera, Hoakina Fargasa (Joaquín Fargas) da napravi mašinu koju je nazvao „Glaciator“, robota koji ima za cilj da sačuva svet od opasnosti, ne u sajber prostoru već na Antarktiku. Rad ovog robota doprinosi ubrzanju procesa formiranja glečera. Uprkos činjenici da je Antarktik „odsečen“ od internet konekcije, što ga čini jednim od najbezbednijih mesta na svetu kada je u pitanju sajber bezbednost, kompanija Kaspersky Lab nije ništa prepuštala slučaju i zaštitila je robot „Glaciator“ svoji bezbednosnim softverom.\nKomentarišući svoje putovanje na Antarktik, Jevgenij Kasperski (Eugene Kaspersky), predsednik i glavni izvršni direktor kompanije Kaspersky Lab, izjavio je: „Napredak čovečanstva zavisi od konstantnog „sukobljavanja“ inovativne misli sa jedne starne, i utemeljene, praktične misli sa druge. Ovo je normalan i prirodan proces koji nam omogućuje da prevaziđemo postojeće granice i proširimo horizonte. Antarctic Biennale je jedinstven projekat koji predstavlja kombinaciju umetnosti, filozofije i nauke, i inspiriše ljude iz različtih kultura da daju svoj dobrinos u kreiranju bolje budućnosti za čovečanstvo. Projekat uspeva da ukomponuje naizgled nekompatibilne discipline i poveže ih kroz umetnost, kako bi kreirao nove ideje koje imaju za cilj da podstaknu istraživanje dosad neistraženih oblasti i unesu balans u naše živote. Ponosni smo što smo bili glavni partner ovog projekta, i veoma smo srećni što smo dali naš doprinos misiji koja je imala za cilj da učini svet boljim mestom za život, što se poklapa i sa našim razmišljanjem kada je u pitanju svet sajber bezbednosti”.\nCilj ove ekspedicije bio je da doprinese stvaranju platforme za interkulturalni i transdisciplinarni dijalog o budućnosti „zajedničkog prostora“, da omogući umetnicima da sprovedu jedinstveno istraživanje na „granicama civilizacije“, i stvori osnovu za efikasnu komunikaciju u takvim okruženjima. Ne samo da je ovaj cilj ostvaren, već će sama ekspedicija nastaviti da „živi“ kroz instalacije koje su umetnici postavili, a koje će nakon toga pronaći svoje mesto u vodećim svetskim muzejima i umetničkim centrima.\nCreators Update za Windows 10 sada dostupan svima – šta nam donosi?


VUČIĆ NAJAVIO IZBORE ZA MART ILI APRIL SLEDEĆE GODINE\nPredsednik SNS Aleksandar Vučić najavio je večeras u Novom Sadu da će da će u martu ili aprilu sledeće godine biti održani izbori\nOn je kazao da će se na stranačkim izborima koji će biti održani u novembru desiti velike promene u SNS, jer iz svojih redova moraju da izbace one koji su se borili samo za lične interese\nOni koji se bave politikom nisu tu zbog sebe i svojih najbližih nego naroda. Nemaš pravo da se žališ nego da vidiš kako je našem narodu, sirotinji i možemo li još više da uradimo za njih, a možemo i moramo i uradićemo još mnogo, poručio je predsednik SNS\nVučić je rekao da će u novembru biti usvojen Nacionalni investicioni plan za naredne četiri godine „težak“ čak 10 milijardi evra koji će omogućiti dalji ekonomski napredak Srbije, kao i da će od tog „kolača“ 500 miliona evra će biti usmereno za izgradnju stanova za mlade bračne\nLider naprednjaka napravio je lapsus i članovima rekao da su u “Srpskoj radikalno”j, a onda se nasmejao i kazao: “ Šta ćete od prošlosti se ne može pobeći”\nPredsednik Srpske napredne stranke (SNS) Aleksandar Vučić izjavio je večeras u Novom Sadu da će u martu ili aprilu sledeće godine biti održani izbori jer je “ vreme da ta stranka pobedi još ubedljivije i tako pokaže da Srbija ima snage i vere u sopstvenu budućnost”\nVučić je govoreći o stranačkim izborima koji će biti održani u novembru najavio velike promene u SNS, istakavši da iz svojih redova moraju da izbace one koji su se borili samo za lične interese.\nfoto: Tviter SNS\n-Važno je da se ne opuštamo i na svakom mestu pokažemo da je interes naroda iznad svega. Oni koji se bave politikom nisu tu zbog sebe i svojih najbližih nego naroda. Nemaš pravo da se žališ nego da vidiš kako je našem narodu, sirotinji i možemo li još više da uradimo za njih, a možemo i moramo i uradićemo još mnogo- rekao je Vučić ispred Sportsko-poslovnog centra „Vojvodina“ u Novom Sadu okupljenima koji nisu uspeli da uđu u prepunu halu na skup povodom 11 godina od osnivanja te stranke.\nVučić je aktivistima SNS poručio da treba da razgovaraju sa običnim ljudima i da se bore za njih.\nPredsednik SNS u polučasovnom obraćanju odao je priznanje „naprednjacima“ rekavši da su za nekoliko godina uspeli da preobraze Srbiju i zaustave njenu propast.\nOn je najavio da će u novembru biti usvojen Nacionalni investicioni plan za naredne četiri godine „težak“ čak 10 milijardi evra koji će omogućiti dalji ekonomski napredak Srbije.\n-Od tog „kolača“ 500 miliona evra će biti usmereno za izgradnju stanova za mlade bračne parove kako bi se obezbedili uslovi za rađanje više dece i zaustavio odlazak mladih u svet. Idućeg meseca na stranačkoj skupštini više mladih će biti uključeno u organe SNS, a za predstojeće izbore na lisatma biti više mladih-rekao je on.\nPrva tri reda u publici zauzeli su obični članovi, a stranački funkcioner i ministri zauzeli su sedišta tek od četvrtog reda.\nViše hiljade članova vladajuće stranke stiglo je u Novi Sad na proslavu rođendana partije iz svih krajeva Srbije. Njih je u glavni grad Vojvodine dovezlo više od stotinu autobusa koji su bili parkirani oko tog centra, kao i tržnog centra „Promenada“ i u nekoliko novosadskih bulevara.\nVUČIĆ LAPSUS: VI KOJI STE U SRPSKOJ RADIKALNOJ\nLider SNS Aleksandar Vučić napravio je večeras lapsus i umesto sadašnje spomenuo bivšu partiju u kojoj je bio visoki funkcioner – Srpsku radikalnu stranku.\n-Meni je najvažnije da svi ljudi razumeju, da vi koji ste u Srpskoj radikalnoj …- rekao je Vučić, zatim zastao nasmejao se i kazao: „Šta ćete od prošlosti se ne može pobeći“.\nVučić je poručio okupljenima da je bolje da on sam na svoj račun pravi štoseve zbog laspusa nego neko drugi.


Alternativna medicina, zdravlje, zdrava ishrana - 3\nOvo je novo izdanje ovog popularnog godišnjaka koji prati položaj i uticaj Meseca na čoveka kako u toku meseca, tako i u toku čitave godine. Kao i uvek, pored standardnog lunarnog kalendara, u njemu ćete moći da pronađete zanimljive vežbe i metode lečenja, koje prate određeni period u godini kada se one najefikasnije mogu primeniti. U lunarnom kalendaru možete pratiti termine početaka i kraja lunarnih dana i mesečeve mene. Pored toga u njemu se nalazi pregršt preporuka za zdravlje, koje su usklađene sa odgovarajućim periodom u toku nastupajuće 2011. godine. Na taj način, prateći ovaj kalendar, možete saznati kada treba čuvati, čistiti i lečiti odgovarajuće organe. Možete saznati u kojim vremenskim periodima u toku godine su najaktivniji koji organi, a tada ih treba i lečiti.


Tadić i Nikolić oči u oči\n► Tadić i Nikolić oči u oči\n28.05.2012 | 12:16h ► 16:10h Beograd\nNikolić i Tadić su u izjavi novinarima u Predsedništvu Srbije istakli da je uslov za rešavanje tih pitanja što skorije formiranje Vlade Srbije. Novoizabrani predsednik je istakao da neće oklevati da mandat poveri onome ko obezbedi većinu od 126 poslanika u Skupštini.\nTadić je po završetku izjave pred kamerama pružio ruku Nikoliću i predložio da se slikaju ispred zastave Srbije, a zatim su obojica otišli i odbili da odgovaraju na pitanja novinara.\nNikolić je rekao da očekuje da će položiti zakletvu do kraja nedelje, kao i da će kao predsednik omogućiti da odmah dobije mandat onaj ko obezbedi većinu, kako bi se vlada što pre formirala.\nOn je kazao da je sa Tadićem razgovarao o tome kako Srbija treba da izgleda u budućnosti i ocenio da je ovo bila prva demokratska primopredaja, jer predsednika Tadića nije zamenio predsednik druge političke stranke, budući da je on dao ostavku na mesto predsednika SNS.\nZbog toga Nikolić očekuje da će saradnja na svim nivoima vlasti biti bolja nego do sada i da će svi nivoi vlasti sarađivati kako bi ispunili ciljeve koje su građani pred njih postavili svojim glasovima na izboirima.\nOn je zahvalio Tadiću što je otvoren za saradnju, i što je, kako je rekao, svestan da nema previše vremena i da vlada treba brzo da bude formirana.\nIzbeci institucionalni vakuum\nTadić je po završetku sastanka sa Nikolićem rekao da je jako važno da se institucije države što pre konstituišu i da u sinergiji krene njihovo funkcionisanje.\n"Razgovarali smo o tome koliko je važno da se izbegne institucionalni vakuum, primopredaja prođe na najbolji način, a institucije konstituišu na svim nivoima - lokalnom, republičkom i predsedničkom", rekao je Tadić.\nSastanak Tadića i Nikolića počeo je danas oko 12 časova u zgradi predsedništva na Andrićevom vencu i trajao je nešto više od sat.\nNikolić je do zgrade došao u društvu lidera Srpske napredne stranke Aleksandra Vučića.\nStari predsednik je uputio novog u dužnosti koje ga očekuju.\nZa danas su najavljeni i sastanci čelnih ljudi DS i koalicije SPS-PUPS-JS, kao i Nikolića sa predsednicom parlamenta Slavicom Ðukić Dejanović.\nÐukić Dejanović će sa Nikolićem, takođe u zgradi Predsedništva, u 13 sati razgovarati o datumu održavanja sednice na kojoj će on položiti zakletvu.\nStrane agencije: Tadić još četiri godine drži uzde vlasti\nLider Demokratske stranke Boris Tadić počinje konsultacije o formiranju proevropske vlade što bi novog predsednika Tomislava Nikolića moglo da ostavi bez stvarne vlasti, ocenjuje danas Asošijeted pres.\nAgencija navodi da će dosadašnji lider SNS-a, kako se očekuje, morati Tadiću da poveri mandat za sastav vlade, iako su naprednjaci osvojili više mandata, jer Tadićeva Demokratska stranka ima više saveznika.\n28.05.2012, 16:40h Mari Preporuči\nVidim da se kod vas u redakciji cène iskljucivo "pljuvacki" komentari zato sto one iskrene ne objavljujete. Znate li kada cete vi koji se bavite bukadzijskom politikom uopste u bolji zivot?Hmmm pa cekacete jos...\n28.05.2012, 14:54h Dorcolac Preporuči\nIseli ga sa Dedinja, i naplati mu racun za sve troskove koje je bespravno koristio posle ostavke... !!!\n28.05.2012, 14:02h mira Preporuči (1)\nhapsi ga sad a ne da razgovaras sa prevarantom!ako tako nastavis ceka te njegova sudbina!\nOdržan sastanak v.d. direktorke TOS-a i direktora HORES-a\nNa sastanku v.d. direktorke TOS-a, Marije Labović i direktora Poslovnog udruženja hotelijera i restoratera Srbije – HORES, Georgi Genova, dogovoreni su koraci koje treba preduzeti u toku i po...\nVučić i Orban razgovarali o saradnji u borbi protiv korona virusa, migrantskoj krizi...\nPredsednik Srbije Aleksandar Vučić sastao se danas u Beogradu sa predsednikom Vlade Mađarske Viktorom Orbanom, saopšteno je iz Predsedništva.


UniDocs Business Box za efikasnije poslovanje\nYou are at:Home»Vesti»UniDocs Business Box za efikasnije poslovanje\nBy Vesna Kovačević on\t 08/07/2015 Vesti\nKorišćenje UniDocs Business Box-a kompanije čini efikasnijim, proces odlučivanja bržim i pouzdanijim, a promene kontrolisanim. Noviteti u sistemu za integrisano upravljanje poslovanjem, poslovnim procesima, dokumentima i podacima, koji razvija OSA Računarski inženjering, predstavljeni su u Golf centru Sportske akademije Senjak.\nBoris Damjanović, direktor razvoja OSA Računarskog inženjeringa, naglasio je da UniDocs Business Box može da se implementira u sve vrste preduzeća, bez obzira na njihovu veličinu, promet ili delatnost – od proizvodnih do onih koja pružaju usluge.\n„Sistem se lako uklapa u organizaciju i poštuje tok poslovnih procesa, deleći poslove na najefikasniji način. Svaki učesnik u procesu radi baš i samo ono što mu je posao, nadležnost i odgovornost. Podaci automatski ulaze u jedinstvenu bazu podataka i formiraju poslovne promene koje se klasifikuju na fleksibilan način“, istakao je Damjanović, dodajući da je ključ efikasnijeg poslovanja u budućnosti upravo u korišćenju objedinjenih softverskih rešenja.\nUsavršena verzija UniDocs Business Box-a pomoći će menadžmentu kompanija koje su uvele ovaj sistem da odluke donose u najkraćem roku, zahvaljujući analizama koje program pravi na osnovu unetih parametara. U momentu implementiranja, troškovi rada sa dokumentacijom se smanjuju, ušteda vremena je vidljiva, a mogućnost da neki dokument bude izgubljen ne postoji.\nKako je UniDocs Business Box proizvod domaće softverske industrije, nije potrebno nikakvo prevođenje ili prilagođavanje domaćoj zakonskoj regulativi. Iako je osnovni jezik sistema srpski, on može potpuno normalno da funkcioniše i na drugim jezicima.\nTrenutno na tržištu ne postoji sistem koji objedinjuje funkcionalnosti EPR i DMS sistema. Na globalnom tržištu ovakvih, objedinjenih rešenja, ima malo. Kompanija OSA Računarski inženjering će uskoro omogućiti korišćenje ovog sistema kroz formu iznajmljivanja softvera na računarskoj infrastrukturi kupaca – kroz „cloud“.


Lokalne vesti - Utorak 19.02.2019 - 12:53\nOsnovni sud u Vranju imao je 13 slučajeva u kojima je pokrenut postupak medijacije od kojih su tri rešena na ovaj način.\nSudije Osnovnog suda u Vranju. Foto: S.Tasić/OK Radio\nMedijacija ili posredovanje je postupak mirnog, vansudskog rešavanja spora u kome medijator, kao treće neutralno lice, usmerava komunikaciju između strana u sporu, pomaže u pregovorima radi postizanja obostrano prihvatljivog rešenja spora.\nStojadin Stanković, predsednik Osnovnog suda u Vranju, pojašnjava da se medijacija može pokrenuti pre ili u toku sudskog postupka, kao i u postupku po pravnim lekovima i sve do okončanja izvršnog postupka.\n- Medijacija je moguća u svim vrstama sporova, a do medijacije se može obraćanjem sudskoj službi za medijaciju koja procenjuje da li je slučaj podoban za medijaciju i upućuje stranke na licenciranog medijatora.\nNa području Vranja postoji sedam medijatora, odnosno osoba koje su licencirane od države za posredovanje u mirnom rešavanju sudskih sporova - kaže Stanković.\nAko je pokrenut postupak medijacije, process se stopira se na 60 dana, ako se stranke ne dogovore redovan postupak se nastavlja.\nPosredovanje ili medijacijanisu mogući u predmetima krivice u kojima se gonjenje sprovodi po službenoj dužnosti, u procesima kada je reč o nasilju u porodici, u radnim sporovima u vezi sa isplatom minimalne zarade i u statusnim sporovima.\nMedijacija osim što olakšava strankama u sporovima, smanjuje njihove troškove i vreme rešavanja sporova, ona takođe i rasterećuje sudove i doprinosi što pržem rešavanju predmeta.


BiH se suočava sa demografskom katastrofom | Radio Trebinje\n16 децембра 2018, 9:06 PM\nBiH se suočava sa demografskom katastrofom\n10. марта 2015., 17:19\nSARAJEVO l BiH se suočava sa demografskom katastrofom, upozorava Agencija za statistiku BiH.\nU posljednjoj publikaciji Agencije „BiH u brojkama“ navodi se da su u 2013. godini rođene 30.864 bebe, dok je broj umrlih lica iznosio 35.562, što znači da je prirodni priraštaj bio manji za 4.978 lica.\nU BiH je u pretprošloj godini na 1.000 stanovnika rođeno samo osam beba, u Hrvatskoj 9,4, u Srbiji 9,2, a prosjek u EU je 10 rođene djece na 1.000 stanovnika, piše „Dnevni avaz“.\nBroj sklopljenih brakova u 2013. godini bio je 17.623, što je najmanje u posljednjih 10 godina, kada je prosjek iznosio više od 20.000 sklopljenih brakova.\nIstovremeno, broj razvoda bio je rekordan u posljednjoj deceniji, a u pretprošloj godini bilo je 2.609 brakorazvodnih parnica.\nDemograf Hasan Zolić konstatuje da svi ovi podaci ukazuju na činjenicu da „BiH godišnje gubi jedan manji grad“.\n„Broj sklopljenih brakova naglo opada, a broj razvoda raste, uglavnom zbog teške ekonomske situacije, koja negativno djeluje na bračne zajednice. Negativan prirodni priraštaj je naglašen, naročito u Republici Srpskoj, a od 2007. i u Federaciji BiH, gdje šest kantona bilježi negativne podatke“, navodi Zolić.\nOn je upozorio da BiH nema jedinstvenu ili usaglašenu populacionu politiku, pa zbog toga u mnogim mjestima porodilje uopšte ne primaju naknade, a u drugim mjestima mjesecima čekaju na isplate prinadležnosti po osnovu poroda.\nU 2013. godini registrovano je 1.019 nasilnih smrti, od čega 569 nesrećnih slučajeva, 369 samoubistava, 41 ubistvo…\nMuškarci su umirali u prosjeku u 70-oj, a žene u 75,5 godini života.\nSkupština o Bobar banci: Zatražili zaštitu novca Grada i pokretanje istrage\nSupruga Tonija Blera zastupa albansku Vladu


VIDEO - Trninić: Šarović i Zvizdić osporili projekte iz Srpske\nponedeljak, 09 jul 2018 17:13\nMinistar saobraćaja i veza Republike Srpske Neđo Trninić rekao je da je bh. delegacija, osporila pojavljivanje i potpis Republike Srpske u zvaničnom protokolu samita "16+1" u Sofiji.\nTrninić je rekao da je delegacija Srpske učestvovala na samitu u Sofiji na poziv kineske ambasade, te da su kineske kompanije kandidovale protokole sa Republikom Srpskom za zvanični dio samita.\n- Međutim, kada smo tamo došli, kineska kompanija se izvinila i skrenula pažnju da bh. delegacija, u čijem su sastavu /predsjedavajući Savjeta ministara Denis/ Zvizdić i /ministar spoljne trgovine i ekonomskih odnosa BiH Mirko/ Šarović, nije za to da projekti iz Republike Srpske idu u zvanični protokol - rekao je Trninić danas novinarima u Banjaluci.\nOn je rekao i da je Zvizdić uslovio napuštanjem Samita ukoliko projekti iz Srpske budu uvršteni u zvanični protokol.\nTrninić je rekao da je na Komisiji za spoljne poslove Predstavničkog doma Parlementa BiH bilo blokirano 180 miliona evra sredstava za Republiku Srpsku za četiri veoma važna projekta.\n- Riječ je o projektu Svjetske banke za podršku restruktuiranju Željeznica Srpske vrijednom 51,3 miliona evra, zatim završetku autoputa Banjaluka-Prnjavor od 47 miliona evra, o projektu holandskog fonda Orio od tri miliona evra donatorskih sredstava, te izgradnji Koridora "Pet ce" od 70 miliona evra - naveo je Trninić.\nOn je istakao da su ova sredstva blokirana iz političkih razloga, te da Republika Srpska u ovom resoru ima konstantan problem sa nivoom BiH, iako se trudi da ima korektnu saradnju.\nViše iz ove kategorije « U Sofiji potpisan ugovor o autoputu Banjaluka - Prijedor vrijedan 297 miliona evra Nenad Nešić: U petak ugovor o uklanjanju naplatnih kućica »


Raste podrška nezavisnim medijima | TV KANAL 9 NOVI SAD\nNaslovna EMISIJE Raste podrška nezavisnim medijima\nVIDEO K9: Poverenje u medije i dalje je nisko, ali raste broj građana koji nezavisne medije prepoznaje kao značajne izvore informisanja. Ovo je zaključak istraživanja "Ponašanje publike i efekti kampanje za podršku nezavisnim medijima" saopšteno iz agencije Komunis.\nPrema istraživanju “Ponašanje publike i efekti kampanje za podršku nezavisnim medijima”, poverenje u medije i dalje je nisko, ali raste broj građana koji nezavisne medije prepoznaje kao značajne izvore informisanja, kao i podrška koju su građani starosti 25-55 godina spremni da im pruže, saopšteno je iz agencije Komunis.\nIstraživanje na 1.015 ispitanika, koje je za USAID projekat jačanja okruženja za održivost medija u oktobru sproveo CESID, pokazuje da 38 odsto ljudi smatra nezavisne medije važnim izvorom informacija, dok je 18 odsto spremno i da ih finansijski podrži, što je za sedam odsto više nego 2019.\nZa razliku od prošle godine, kada je čak 79 odsto građana odgovorilo da ne bi novčano, kroz pretplatu ili donaciju, podržalo rad tih medija, danas je taj broj značajno manji.\nIstraživanje pokazuje da bi građani u proseku bili spremni da izdvoje 866 dinara za podršku medijima, a da su omiljene forme finansijske podrške donacije i pretplata.\nNa pitanje zašto bi podržali rad lokalnih i nezavisnih medija, građani najčešće navode da se oni bave temama koje su ispitanicima važne i interesantne ili da im omogućavaju pristup informacijama koje nemaju drugi mediji.\nnezavisni mediji u srbiji\nPrethodni tekstDonirane knjige Dečijem institutu\nSledeći tekstTri decenije višestranačja


IMAJU JASAN STAV: Sutra odluka o smeni Bečića, poznato kako će glasati DF\nIzvor: SrbijaDanas.com, 06.Feb.2022, 00:38\nSocijalistička narodna partija i Demokratski front neće glasati za smenu predsednika Skupštine Crne Gore Alekse Bečića, saopštili su poslanik DF-a Dejan Ðurović i funkcionerka SNP Slađana Kaluđerović.\nFunkcioner GP URA Zoran Mikić kazao je da će sutra imati konsultacije unutar koalicije i da će od toga zavisiti "kako će glasati".\nVanredna sednica crnogorske skupštine, na kojoj će se raspravljati o smeni Bečića zakazana je za 7. februar. >> Pročitaj celu vest na sajtu SrbijaDanas.com <<\nInicijativu za smenu Bečića, koju je potpisalo 38 poslanika opozicionih partija - Demokratske partije socijalista (DPS), Socijaldemokratske partije (SDP), Socijaldemokrata (SD), Liberalne partije, Bošnjačke stranke, Albanske koalicije Jednoglasno, Skupštini je predata 21. januara.\nZa smenu Bečića potreban je najmanje 41 glas, što znači da bi za to morao da glasa i neko iz vlasti.\nRadio Televizija Vojvodine: Crna Gora: Poslanici sutra o opozivu predsednika Skupštine Bečića\nDEMOKRATE PORUČILE: "Ko glasa za smenu Bečića, napravio je dil sa DPS-om!"\nIzvor: SrbijaDanas.com, 06.Feb.2022\nVanredna sednica Skupštine na kojoj će se raspravljati o smeni Bečića zakazana je za ponedeljak, 7. februar...Demokrate ističu da se smenom predsednika Skupštine konstituiše nova većina sa podnosiocima inicijative i time oni koji su glasali za smenu biraju stranu...- S obzirom da se predsednik...


Sastanak o šahu - FondacijaStudenica\nŠirenje projekta "Kraljice šaha" sa dr Alisom Marić\nŠah je izuzetno važan za razvoj dece, i istraživanja pokazuju da je direktno povezan sa uspehom u školi, kao i kod razvitka logičkih, kognitivnih sposobnosti i inteligencije.\nPri našem programu "Obrazovanje i podrška mladima" podržavamo program besplatne škole šaha i šahovskog turnira "Kraljice šaha" koje sprovodi šahovski klub "Delfin".\n99% polaznika/ca kluba ima najviše ocene iz svih predmeta.\nPredsednik šahovskog kluba "Delfin" Milorad Branković i međunarodna velemajstorka šaha i bivša ministarka omladine i sporta dr Alisa Marić sastali su se u Beogradu 26.maja sa potpredsednicom upravnog odbora Fondacije Studenica dr Slavkom Drašković, kako bi razgovarali o koracima za povećanje broja polaznica besplatne škole šaha u beogradskim osnovnim školama, koju sprovodi šahovski klub "Delfin", a koju podržava Fondacija Studenica.\nCilj je da se poveća broj devojčica koje pohađaju ovu školu šaha. Naša namera je da deca razviju svoje kognitivne i društvene sposobnosti i da imaju odličan uspeh u školi, kao i da se devojčice više uključe u igru i pokažu svoje talente u šahu, time što ćemo ih osnažiti uz pravilni pristup koji je posvećen njihovim konkretnim potrebama.\nNa sastanku, razgovarali su o narednim koracima i širenju programa. U planu je ulaganje u novu opremu i edukacija trenera kako bi bolje mogli da se posvete devojčicama, i utiču na njihovu istrajnost u šahu, koja bi dovela do većeg broja ženskih predstavnica iz Srbije na međunarodnom nivou.\nDrugi deo ovogodišnjeg takmičenja povodom Međunarodnog dana žena otkazan je zbog globalne pandemije, ali će se održati kada to bude omogućeno.\nČast nam je da kažemo i da je dr Alisa Marić, postala članica Savetodavnog odbora Fondacije Studenica. Radujemo se saradnji i širenju ovog programa.\ndr Alisa Marić, međunarodna velemajstorka, Milorad Branković, predsednik šahovskog kluba "Delfin", dr Slavka Drašković, potpredsednica Fondacije Studenica


Jupiter Software :: Kontakt\nSvi putevi vode..\nLokacija i kontakt kanali\nŽupanijska 15, 31000 Osijek\nTelefon:+385 31 20 30 20\nRadno vrijeme:PON - PET\nPrezentacije je prilika da dobijete iz prve ruke informacije o tehnologiji i funkcionalnostima proizvoda, ali i upoznate ljude koji će vas voditi kroz proces implementacije. Prezentacije održavamo u našem prezentacijskom centru, na vašoj lokaciji ili na referentnoj lokaciji.\nPrezentacije na našoj lokaciji\nPrezentacija u našem demo centru osiguravaju vašu punu koncentraciju i posvećenost, daju vam uvid i provjeru našeg poslovnog potencijala i na raspolaganju vam stoji širok krug specijalista i demo modela na kojima možete raspraviti sva specifična pitanja.\nPrezentacija na vašoj lokaciji\nPrezentacija na vašoj lokaciji omogućava širem krugu vaših djelatnika dobivanja uvida u funkcionalnosti i mogućnosti postavljanja pitanja od njihovog interesa. Prezentacija je ograničena brojem Spin konzultanata koji vam stoje na raspolaganju i manjim brojem demo modela.\nPrezentacije na referentnoj lokaciji\nPrezentacija kod referentnog korisnika pruža uvid u autentična iskustva korisnika u implementaciji i korištenju Jupiter Software. Organiziramo posjete referentnoj lokaciji bez našeg prisustva kako bi dobili objektivne i nepristrane informacije .